qundao/data-zh-poetry huggingface dataset:
尾声·四时景物佳，放形骸堪正可。我比你少忧愁省烦恼无灾祸，到大来
作者：薛昂夫
朝代：元

无是无非快活煞我！闺怨小庭幽，重门静，东风软膏雨初晴。
猛听的卖花声过天街应，惊谢芙蓉兴。
尾聲·四時景物佳，放形骸堪正可。我比你少憂愁省煩惱無災禍，到大來
作者：薛昂夫
朝代：元

無是無非快活煞我！閨怨小庭幽，重門靜，東風軟膏雨初晴。猛聽的賣花聲過天街應，驚謝芙蓉興。
山坡羊
作者：薛昂夫
朝代：元

晴云轻漾，薰风无浪，开樽避暑争相向。映湖光，逞新妆，笙歌鼎沸南湖荡，今夜且休回画舫。风，满座凉；莲，入梦香。
山坡羊·中吕·述怀
作者：薛昂夫
朝代：元
体裁：曲

大江东去，长安西去，为功名走遍天涯路。
厌舟车，喜琴书，早星星鬓影瓜田暮。
心待足时名便足：高，高处苦；低，低处苦。
山坡羊·大江东去
作者：薛昂夫
朝代：元

大江东去，长安西去，为功名走遍天涯路。厌舟车，喜琴书，早星星鬓影瓜田暮。心待足时名便足。高，高处苦；低，低处苦。
山坡羊·山光如淀
作者：薛昂夫
朝代：元
体裁：曲

山光如淀，湖光如练，一步一个生绡面。叩逋仙，访坡仙，拣西湖好处都游遍，管甚月明归路远。船，休放转；杯，休放浅。
幺篇
作者：薛昂夫
朝代：元

残红妆点青苔径，又一番春色飘零。游丝心绪柳花情，还似郎无定。
庆东原·西皋亭适兴
作者：薛昂夫
朝代：元

兴为催租败，欢因送酒来。酒酣时诗兴依然在。黄花又开，朱颜未衰，正好忘怀。管甚有监州，不可无螃蟹。
最高楼·九日
作者：薛昂夫
朝代：元

登高懒，且平地过重阳。风雨又何妨。问牛山悲泪又何苦，龙山佳会又何狂。笑渊明，便归去，又何忙。也休说、玉堂金马乐。也休说、竹篱茅舍恶。花与酒，一般香。西风莫放秋容老，时时留待客徜徉。便百年，浑是醉，几千场。
最高楼·暮春
作者：薛昂夫
朝代：元
体裁：词

花信紧，二十四番愁。风雨五更头。侵阶苔藓宜罗袜，逗衣梅润试香篝。绿窗闲，人梦觉，鸟声幽。按秦筝、学弄相思调。写幽情、恨杀知音少。向何处，说风流。一丝杨柳千丝恨，三分春色二分休。落花中，流水里，两悠悠。
最高楼·暮春
作者：薛昂夫
朝代：元

花信紧，二十四番愁。风雨五更头。侵阶苔藓宜罗袜，逗衣梅润试香篝。绿窗闲，人梦觉，鸟声幽。按银筝、学弄相思调。写幽情、恨杀知音少。向何处，说风流。一丝杨柳千丝恨，三分春色二分休。落花中，流水里，两悠悠。
最高楼九日
作者：薛昂夫
朝代：元

登高懒，且平地过重阳。风雨又何妨。问牛山悲泪又何苦，龙山佳会又何狂。笑渊明，便归去，又何忙。也休说、玉堂金马乐。也休说、花与酒，一般香。西风莫放秋容老，时时留待客徜徉。便百年，浑是醉，几千
梁州第七·一两个莺俦燕侣，五七双蝶使蜂媒。窖来宽也称游人戏。眼孔
作者：薛昂夫
朝代：元

大刘晨未识，脚步长杜甫先迷。
画帧上香销粉滴，镜奁中绿暗红稀。
唾津儿浸满盆池，手心儿擎得起屏石。
苔钱儿买不断闲愁，花瓣儿随手着流水，柳丝儿送不够别离。
锦堆，翠积。
海棠偷足相思睡，名偏小景偏媚。
赚得东君不忍归，一撮儿芳菲。
梁州第七·一兩個鶯儔燕侶，五七雙蝶使蜂媒。窖來寬也稱遊人戲。眼孔
作者：薛昂夫
朝代：元

大劉晨未識，腳步長杜甫先迷。畫幀上香銷粉滴，鏡奩中綠暗紅稀。唾津兒浸滿盆池，手心兒擎得起屏石。苔錢兒買不斷閒愁，花瓣兒隨手著流水，柳絲兒送不夠別離。錦堆，翠積。海棠偷足相思睡，名偏小景偏媚。賺得東君不忍歸，一撮兒芳菲。
楚天遥
作者：薛昂夫
朝代：元
体裁：曲

花开人正欢，花落春如醉。春醉有时醒，人老欢难会。一江春水流，万点杨花坠。谁道是杨花，点点离人泪。
楚天遥带过清江引
作者：薛昂夫
朝代：元

有意送春归，无计留春住。明年又着来，何似休归去。桃花也解愁，点点飘红玉。目断楚天遥，不见春归路。春若有情春更苦，暗里韶光度。夕阳山外山，春水渡旁渡，不知那答儿是春住处？
楚天遥过清江引·屈指数春来
作者：薛昂夫
朝代：元
体裁：古风

屈指数春来，弹指惊春去。蛛丝网落花，也要留春住。几日喜春晴，几夜愁春雨。六曲小山屏，题满伤春句。春若有情应解语，问着无凭据。江东日暮云，渭北春天树，不知那答儿是春住处？
正宫·塞鸿秋
作者：薛昂夫
朝代：元
体裁：曲

功名万里忙如燕，斯文一脉微如线。光阴寸隙流如电，风霜两鬓白如练。尽道便休官，林下何曾见？至今寂寞彭泽县。
正宫·甘草子
作者：薛昂夫
朝代：元

金凤发，飒飒秋香，冷落在阑干下。万柳稀，重阳暇，看红叶赏黄花。促织儿啾啾添潇洒，陶渊明欢乐煞。耐冷迎霜鼎内插，看雁落平沙。
正宫·端正好高隐
作者：薛昂夫
朝代：元

访知音习酬和，也不问名利如何。
不贪不爱随缘过，把世事都参破。
正宮·甘草子
作者：薛昂夫
朝代：元

金鳳發，颯颯秋香，冷落在闌干下。萬柳稀，重陽暇，看紅葉賞黃花。促織兒啾啾添瀟灑，陶淵明歡樂煞。耐冷迎霜鼎內插，看雁落平沙。
正宮·端正好高隱
作者：薛昂夫
朝代：元

訪知音習酬和，也不問名利如何。不貪不愛隨緣過，把世事都參破。
水仙子·几年无事傍江湖
作者：薛昂夫
朝代：元
体裁：词

几年无事傍江湖，醉倒黄公旧酒垆。人间纵有伤心处，也不到刘伶坟上土，醉乡中不辨贤愚。对风流人物，看江山画图，便醉倒何如！
滚绣球·则不如山田一二亩，栽桑麻数百棵，驱家人使牛耕播，住几间无
作者：薛昂夫
朝代：元

忧愁草苫庄坡。
一朝苗稼锄，趁时将黍豆割，养春蚕桑叶忙锉，着山妻上布织梭。
秃厮姑紧紧的将绵花纺，村伴姐慌将麻线搓，一弄儿农器家活。
滚绣球·叹光阴疾似梭，想人生能几何，转回头百年已过，急回首两鬓斑
作者：薛昂夫
朝代：元

花阴转眼那，日光弹指过，送了些干峥嵘且贪呆货，有两句古语您自评跋。
相随故友年年少，郊外新坟岁岁多，一枕南柯。
滾繡球·則不如山田一二畝，栽桑麻數百棵，驅家人使牛耕播，住幾間無
作者：薛昂夫
朝代：元

憂愁草苫莊坡。一朝苗稼鋤，趁時將黍豆割，養春蠶桑葉忙銼，著山妻上布織梭。禿廝姑緊緊的將綿花紡，村伴姐慌將麻線搓，一弄兒農器家活。
滾繡球·嘆光陰疾似梭，想人生能幾何，轉回頭百年已過，急回首兩鬢斑
作者：薛昂夫
朝代：元

花陰轉眼那，日光彈指過，送了些幹崢嶸且貪呆貨，有兩句古語您自評跋。相隨故友年年少，郊外新墳歲歲多，一枕南柯。
煞尾·团团黄篆焚金鼎，夜夜浓薰暖翠屏，偏今宵是怎生？乍别离不惯经，
作者：薛昂夫
朝代：元

睡不安卧不宁，分外春寒被儿冷。
煞尾·團團黃篆焚金鼎，夜夜濃薰暖翠屏，偏今宵是怎生？乍別離不慣經，
作者：薛昂夫
朝代：元

睡不安臥不寧，分外春寒被兒冷。
甘草子
作者：薛昂夫
朝代：元
体裁：曲

金风发。飒飒秋风冷落在阑干下。万柳稀重阳暇。看红叶赏黄花。促织儿啾啾添潇洒。陶渊明欢乐煞。耐冷迎霜鼎内插。看雁落平沙。
耍孩儿·收成黍豆盈仓垛，经年不缺半合。收耕罢织足衣食，将柴门紧紧
作者：薛昂夫
朝代：元

扃合。
早晨间豆粥吃三碗，收晚来齑汤做一锅，暖炕上和衣卧。
守着俺山妻稚子，喂养些牛畜驴骡。
耍孩兒·收成黍豆盈倉垛，經年不缺半合。收耕罷織足衣食，將柴門緊緊
作者：薛昂夫
朝代：元

扃合。早晨間豆粥吃三碗，收晚來齏湯做一鍋，暖炕上和衣臥。守著俺山妻稚子，餵養些牛畜驢騾。
蟾宫曲·雪
作者：薛昂夫
朝代：元

天仙碧玉琼瑶，点点扬花，片片鹅毛。访戴归来，寻梅懒去，独钓无聊。一个饮羊羔红炉暖阁，一个冻骑驴野店溪桥，你自评跋，那个清高，那个粗豪？
西湖杂咏·夏
作者：薛昂夫
朝代：元

晴云轻漾，熏风无浪，开樽避暑争相向。映湖光，逞新妆。笙歌鼎沸南湖荡，今夜且休回画舫。风，满座凉；莲，入梦香。
西湖杂咏·春
作者：薛昂夫
朝代：元

山光如淀，湖光如练，一步一个生绡面。叩逋仙，访坡仙，拣西湖好处都游遍，管甚月明归路远。船，休放转；杯休放浅。
西湖杂咏·秋
作者：薛昂夫
朝代：元

疏林红叶，芙蓉将谢，天然妆点秋屏列。断霞遮，夕阳斜，山腰闪出闲亭榭。分付画船且慢者。歌，休唱彻；诗，乘兴写。
賽鴻秋·我若是醉時節笑引著兒孫和，醉時節麥場上閒獨磨，醉時節六軸
作者：薛昂夫
朝代：元

上喬衙坐，醉時節巴棚下和衣兒臥。酒醒覺來時，直睡到參兒銼，不聽的五更鐘人馬街前過。
赛鸿秋·我若是醉时节笑引着儿孙和，醉时节麦场上闲独磨，醉时节六轴
作者：薛昂夫
朝代：元

上乔衙坐，醉时节巴棚下和衣儿卧。
酒醒觉来时，直睡到参儿锉，不听的五更钟人马街前过。
雙調·楚天遙過清江引
作者：薛昂夫
朝代：元

花開人正歡，花落春如醉。春醉有時醒，人老歡難會，一江春水流，萬點楊花墜。誰道是楊花？點點離人淚！回首有情風萬里，渺渺天無際。愁共海潮來，潮去愁難退，更那堪晚來風又急！屈指數春來，彈指驚春去。蛛絲網落花，也要留春住。幾日喜春睛，幾夜愁春雨。六曲小山屏，題滿傷春句。春若有情應解語，問著無憑據。江東日暮雲，渭北春天樹，不知那答兒是春住處？有意送春歸，無計留春住。明年又著來，何似休歸去？桃花也解愁，點點飄紅玉。目斷楚天遙，不見春歸路。春若有情春更苦，暗裡韶光度。夕陽山外山，春水渡傍渡，不知那答兒是春住處？套數。
雙調·殿前歡春
作者：薛昂夫
朝代：元

據危闌，看浮屠雙聳倚高寒，鱗鱗萬瓦連霄漢。俯視塵寰，望飛來紫翠間。雲初散，放老眼情無限。知他是西山傲我，我傲西山？夏柳扶疏，玻璃萬項浸冰壺，流鶯聲裡笙歌度。士女相呼，有丹青畫不如。迷歸路，又撐入荷深處。知他是西湖戀我，我戀西湖？秋洞簫歌，問當年赤壁樂如何，比西湖畫航爭些個？一樣煙波，有吟人景便多。四海詩名播，千載誰酬和？知他是東坡讓我，我讓東坡？冬捻冰髭，繞孤山枉了費尋思，自逋仙去後無高士。冷落幽姿，道梅花不要詩。休說推敲字，效殺顰難似。知他是西施笑我，我笑西施？浪淘淘，看漁翁舉網趁春潮，林間又見樵夫鬧。伐木聲高，比功名客更勞。雖然道，他終是心中樂。知他是漁樵笑我，我笑漁樵？醉歸來，袖春風下馬笑腮，笙歌接到朱簾外。夜宴重開，十年前一秀才。黃齏菜，打熬到文章伯。施展出江湖氣概，抖擻出風月情懷。
雙調·湘妃怨集句
作者：薛昂夫
朝代：元

幾年無事傍江湖，醉倒黃公舊酒壚。人間縱有傷心處，也不到劉伶墳上土，醉鄉中不辨賢愚。對風流人物，看江山畫圖，便醉倒何如？。
雙調·蟾宮曲嘆世
作者：薛昂夫
朝代：元

雞羊鵝鴨休爭，偶爾相逢，堪炙堪烹。天地中間，生老病死，物理常情。有一日符到奉行，只圖個月朗風清。笑殺劉伶，荷插埋屍，猶未忘形。人生爾爾堪憐，富貴何時，又待問舍求田？想昨日秦宮，今朝漢闕，呀，可早晉地唐天！能幾許長安少年，急回頭兩鬢皤然。謾說求仙，百計千方，都不似樽前。雪天仙碧玉瓊瑤，點點楊花，片片鵝毛。訪戴歸來，尋梅懶去，獨釣無聊。一個飲羊羔紅爐暖閣，一個凍騎驢野店溪橋。你自評跋，那個清高，那個粗豪？題爛柯石橋甚神仙久佔巖橋，一局楸枰，滿耳松濤。引得樵夫，旁觀不覺，晉換了唐朝。斧柄兒雖雲料卻，褲腰兒難保堅牢。王母蟠桃，三千歲開化，總是虛謠。懶朝元石上圍棋，問仙子何爭？樵叟忘歸。洞鎖青霞，斧柯已爛，局勢猶迷。恰滾滾桑田浪起，又飄飄滄海塵飛。恰待持杯，酒未沾唇，日又平西。快閣懷古艤扁舟快閣盤桓，看一道澄江，落木千山。自山谷留題，坡仙閣筆，我試憑闌。問今古詩人往還，比盟鷗幾個能閒？天地中間，物我無干，只除是美酒佳人，意頗相關。知音問芳筵歌者何人？便折簡相招，恣意開樽。細切清風，薄批明月，何必云云。是久厭黃齏菜根，要聽他白雪陽春。翠袖殷勤，雪霽梅開，正好論文。
餘音·楚陽臺雲雨無三尺，桃源洞光陰減九十。玉拶香挨這窩兒地，堪信
作者：薛昂夫
朝代：元

道一寸陰可惜。千金價總宜，錦步幢何須五十里？。
挂席
作者：薛明道
朝代：元
体裁：七言律诗

挂席春风任我之，鬓毛虽白气犹奇。欲将碧落开成路，遂取黄河泻作辞。槎到汉津须几日，桴乘沧海竟何时。鹭身本有高飞具，也立汀洲有所思。
浮淮
作者：薛明道
朝代：元
体裁：五言律诗

千里风催棹，三春客度淮。却怜乡国异，祗与仆夫偕。刍岂防河贵，鱼应入馔佳。不堪舒病目，杼轴转伤怀。
竹隐
作者：薛明道
朝代：元
体裁：七言律诗

风日萧然掩荜门，竹深几辈长儿孙。閒中拾箨冠堪制，宽处行根笋易繁。解带水边栖绿影，科头林下倒清尊。为园自喜初衣遂，遮断尘情不用论。
毛道士石田山房
作者：薛毅夫
朝代：元
体裁：七言律诗

数亩依山宅一区，喜存硗确胜膏腴。近因辟谷怀黄石，也复耕烟种白榆。玉气润多山水秀，松云飘尽鹤巢孤。会当脱屣从师去，乞取青棂颗颗珠。
荅虞叔胜用文靖公韵
作者：薛毅夫
朝代：元
体裁：七言律诗

青城文思涌波涛，子复长吟海上遨。瞻望白云歌伐木，记从瑶岛得馀桃。百年风雅谁能记，万里烟尘共此逃。不是菊花知节序，一杯负却蟹双螯。
九月晦日二首
作者：薛汉
朝代：元

九月晦日终夜雨，酒醒无处著閒愁。起闻更张有明诏，实与万国同戚休。今年年丰谷差贱，白米应饥翳桑夫。飞蝗是处有遗孽，未省腊前能雪无。
九月晦日二首·其一
作者：薛汉
朝代：元

九月晦日终夜雨，酒醒无处著閒愁。起闻更张有明诏，实与万国同戚休。
九月晦日二首·其二
作者：薛汉
朝代：元

今年年丰谷差贱，白米应饥翳桑夫。飞蝗是处有遗孽，未省腊前能雪无。
书墨竹
作者：薛汉
朝代：元
体裁：古风

当年文湖州，爱竹骨已朽。祇今高李笔，可继湖州后。何人裂霜纨，写此三五叶。想见翠琅玕，萧然挺清节。
书墨竹
作者：薛汉
朝代：元

当年文湖州，爱竹骨已朽。祇今高李笔，可继湖州后。何人裂霜纨？写此三五叶。想见翠琅玕，萧然挺清节。
和伯雍夜坐
作者：薛汉
朝代：元

月落夜方半，江空岁又阑。浮生知易老，久客欲归难。漏静忽闻笛，楼高谁倚阑。呼灯更小酌，起舞戏盘跚。
和张仲实秋夜感旧
作者：薛汉
朝代：元

古道日绵邈，何由探羲轩。六籍载绪馀，攻凿日已烦。岂无奇士志，寻枝或忘根。忽闻孤凤凰，百鸟寂不喧。邀我浇古胸，泠然酌洼尊。既感气类殊，况复德义敦。秋风江海上，英材昔同门。载咏《伐木》章，清夜劳梦魂。斯文傥未磨，馀事安足论。萧萧蒲柳姿，含英伺春暄。皓首崇明德，怀哉昔人言。
和柳道传感怀
作者：薛汉
朝代：元

已无言语可为阶，野性那兼不好排。买笑谁挥金似土，浇愁空想酒如淮。仪庭鹓鹭多乘运，失水鳣鲸自感怀。物我本无何得丧，且随达士共谈谐。
和虞先生上京夏凉韵
作者：薛汉
朝代：元
体裁：古风

登台美皆春，覆盆惨长夜。谁能均苦乐，世道勤汎洒。滦京逼穹昊，重纩度朱夏。下方正喘汗，歊赫在炉冶。南北各异宜，敢讶行化者。倦游念苕霅，渔竿自堪把。
和虞先生上京夏凉韵
作者：薛汉
朝代：元

登台美皆春，覆盆惨长夜。谁能均苦乐，世道勤汛洒。滦京逼穹昊，重纩度朱夏。下方正喘汗，歊赫在炉冶。南北各异宜，敢讶行化者。倦游念苕霅，渔竿自堪把。
和虞先生箸香
作者：薛汉
朝代：元

奇芬祷精微，纤茎挺修直。灺轻雪消睆，火细萤耀夕。素烟袅双缕，暗馥生半室。鼻观静里参，心原坐来息。有客臭味同，相看终永日。
和袁德平
作者：薛汉
朝代：元

世路不可涉，风霜苦见侵。园庐长入梦，岁月易惊心。木落秋容瘦，云昏雨意深。登楼试长望，烟水晚沈沈。
和郑应奉杂诗六首
作者：薛汉
朝代：元

茫茫穹壤间，环溪大州九。壮游不及辰，坐待迫蒲柳。穷通付分定，达识当顺受。但愿薰风诗，在在民物阜。一瓢安菽水，吾计亦良厚。当年东山翁，笑傲聊永日。弓旌一朝下，万里赴星驿。回头故山友，十见秋柏实。峨峨东观中，大书黑如漆。想见日暮归，沙轻马蹄疾。淳风散已久，青黄陋洼樽。婉娈争媚好，役智空自昏。岂知葛天民，无言道弥敦。我有《白云操》，泠泠寄桐孙。调古识者寡，幽探万化源。驱车涉远道，日晏不知疲。一见嵩华高，始觉培塿卑。吾道丽天壤，昭昭匪难知。千金买刀圭，但为方士欺。嬴粮往问道，去结汗漫期。志士方盛时，危冠怒冲发。猛心石为开，壮气山可拔。安知横江鲸，中路蝼蚁狎。所以巢居子，商歌竟不辍。歌竟寂无言，坐听天籁发。宦游梦入槐，宴坐肘生柳。出处亦何常，临岐一分手。光阴不可玩，岁月坂丸走。轩裳百年间，竹帛千载后。永愿坚素心，旧学安敢负。
和郑应奉杂诗六首·其一
作者：薛汉
朝代：元

茫茫穹壤间，环溪大州九。壮游不及辰，坐待迫蒲柳。穷通付分定，达识当顺受。但愿薰风诗，在在民物阜。一瓢安菽水，吾计亦良厚。
和郑应奉杂诗六首·其三
作者：薛汉
朝代：元

淳风散已久，青黄陋洼樽。婉娈争媚好，役智空自昏。岂知葛天民，无言道弥敦。我有《白云操》，泠泠寄桐孙。调古识者寡，幽探万化源。
和郑应奉杂诗六首·其二
作者：薛汉
朝代：元

当年东山翁，笑傲聊永日。弓旌一朝下，万里赴星驿。回头故山友，十见秋柏实。峨峨东观中，大书黑如漆。想见日暮归，沙轻马蹄疾。
和郑应奉杂诗六首·其五
作者：薛汉
朝代：元

志士方盛时，危冠怒冲发。猛心石为开，壮气山可拔。安知横江鲸，中路蝼蚁狎。所以巢居子，商歌竟不辍。歌竟寂无言，坐听天籁发。
和郑应奉杂诗六首·其六
作者：薛汉
朝代：元

宦游梦入槐，宴坐肘生柳。出处亦何常，临岐一分手。光阴不可玩，岁月坂丸走。轩裳百年间，竹帛千载后。永愿坚素心，旧学安敢负。
和郑应奉杂诗六首·其四
作者：薛汉
朝代：元

驱车涉远道，日晏不知疲。一见嵩华高，始觉培塿卑。吾道丽天壤，昭昭匪难知。千金买刀圭，但为方士欺。嬴粮往问道，去结汗漫期。
和马伯庸御史效义山无题四首
作者：薛汉
朝代：元

羽林垂彩动天江，幕府光联白虎幢。吏法有章皆画一，将坛得士故无双。台中长夏霜凝简，掖内通宵雾锁窗。若使九门容径入，肯思岩隐听流淙。良人执戟待明光，谁与金炉共夕香。妆镜晓寒凝蝶粉，舞衣春暖卸莺黄。渡江桃叶应怜我，照水荷花似见郎。太息蹇脩无复理，空思掺手为缝裳。乘槎准拟逐秋潮，却访成都万里桥。沧海有山皆缥缈，青云无路不迢遥。閒居潘岳惊斑鬓，归去陶潜懒折腰。后夜相期明月上，露台高处弄笙箫。骥服盐车两耳垂，臂空九折未成医。欲寻箕颍终逃世，苦恨章逢不入时。金井蛩鸣知露冷，银河鹊度看星移。长贫久客应无补，拟挽沧江塞漏卮。
和马伯庸御史效义山无题四首·其一
作者：薛汉
朝代：元

羽林垂彩动天江，幕府光联白虎幢。吏法有章皆画一，将坛得士故无双。台中长夏霜凝简，掖内通宵雾锁窗。若使九门容径入，肯思岩隐听流淙。
和马伯庸御史效义山无题四首·其三
作者：薛汉
朝代：元

乘槎准拟逐秋潮，却访成都万里桥。沧海有山皆缥缈，青云无路不迢遥。閒居潘岳惊斑鬓，归去陶潜懒折腰。后夜相期明月上，露台高处弄笙箫。
和马伯庸御史效义山无题四首·其二
作者：薛汉
朝代：元

良人执戟待明光，谁与金炉共夕香。妆镜晓寒凝蝶粉，舞衣春暖卸莺黄。渡江桃叶应怜我，照水荷花似见郎。太息蹇脩无复理，空思掺手为缝裳。
和马伯庸御史效义山无题四首·其四
作者：薛汉
朝代：元

骥服盐车两耳垂，臂空九折未成医。欲寻箕颍终逃世，苦恨章逢不入时。金井蛩鸣知露冷，银河鹊度看星移。长贫久客应无补，拟挽沧江塞漏卮。
夜归
作者：薛汉
朝代：元

有客有客胡未归，长安三见秋叶飞。警霜老鹤夜不寐，吊月孤雁寒无依。纷纷北里厌粱肉，落落西山甘蕨薇。人生穷达各有命，何须中夜泣牛衣。
寄余希声
作者：薛汉
朝代：元

寄语中林友，相思又几朝。书虽为路阻，梦不怕山遥。风定落花漫，雨深青草骄。人情谅难必，不似往来潮。
寿承旨张畴斋
作者：薛汉
朝代：元

钟王书法得精微，每日霜毫不厌挥。相业曲江金鉴录，幽怀西塞绿蓑衣。蟠桃开日三千岁，古柏参天四十围。应与赤松相伴约，他年名遂早知几。
摇落
作者：薛汉
朝代：元

摇落岁华晚，萧条门巷空。黄花数点雨，红叶五更风。挽镜徒催老，耽书漫得穷。亲朋顿乖隔，幽意若为同。
枉渚
作者：薛汉
朝代：元

枉渚倚孤棹，意行随杖藜。鸥边渔艇小，牛后牧童低。秋色多因树，寒声半是溪。何当买茅屋，此地卜幽栖。
湖上
作者：薛汉
朝代：元

一舸泛霜晴，湖波寒更清。平堤连野色，远市合舂声。尘土浪终日，山林负半生。回头夕阳外，烟渚白鸥轻。
睡起
作者：薛汉
朝代：元

卷帘春色上苔衣，新水相看近竹扉。风动树枝鸣宿鸟，云收山崦放晴晖。举杯竹叶扫愁去，攲枕杨花约梦飞。肠断碧苔溪上路，暖风晴日钓鱼矶。
糟豚蹄东阳酒送理之
作者：薛汉
朝代：元

彭生失足落糟丘，醉入肌肤味更优。亦有曲生差可意，伴君倚槛看春流。
送曹学士草诏毕还大都
作者：薛汉
朝代：元

日毂始巡幸，风伯前汛扫。宸衷自警畏，廷论各至到。黼饰资旧臣，优渥发新号。四方听纶綍，千载仰训诰。言归玉堂署，送别龙庭道。恋阙信马行，及门闻鹊噪。
送杜清碧入京二首
作者：薛汉
朝代：元

玉笥峰前久白云，铜驼陌上暂红尘。有书未肯干时宰，命驾惟应访故人。沧海鱼龙波浪阔，颠厓草木雪霜频。逢时少试经纶手，回首山林迹未陈。风雨蓬蒿病已侵，那堪送远更秋深。离情不断千寻绠，高义难磨百鍊金。乔木参天元有节，閒云出岫本无心。湖山摇落关河杳，后夜相思遣梦寻。
送杜清碧入京二首·其一
作者：薛汉
朝代：元

玉笥峰前久白云，铜驼陌上暂红尘。有书未肯干时宰，命驾惟应访故人。沧海鱼龙波浪阔，颠厓草木雪霜频。逢时少试经纶手，回首山林迹未陈。
送杜清碧入京二首·其二
作者：薛汉
朝代：元

风雨蓬蒿病已侵，那堪送远更秋深。离情不断千寻绠，高义难磨百鍊金。乔木参天元有节，閒云出岫本无心。湖山摇落关河杳，后夜相思遣梦寻。
送杨仲弘编修
作者：薛汉
朝代：元

今代扬雄更绝伦，布衣一出便词臣。眼空四海谭无底，胸著千年汲愈新。芸暖图书蓬阁晓，花明剑佩凤池春。传闻贾傅初归国，亦有当年共策人。
送柳汤佐
作者：薛汉
朝代：元

太行盘踞势严严，五马初行众具瞻。他日去思应借寇，此时来暮正歌廉。七贤旧竹风流在，万善新茶岁贡兼。莫谓名邦天稍远，飞龙曾向此中潜。
送牟伯厚还霅
作者：薛汉
朝代：元

西风起双鸿，渺渺度万山。空林霜霰落，各念饮啄难。中涂忽相失，独留谅无欢。极目送冥飞，风云逸修翰。低回守矰网，自顾形影单。奋翅念远举，天路浩漫漫。空想五湖水，春风涨波澜。
送赵虚一降香至南海庐山会稽
作者：薛汉
朝代：元

天香分下殿西头，处士今乘使者驺。曾是骑麟骖北斗，真成跨鹤过扬州。山中五老应相识，海上三神亦易求。勾越东南仙柱观，神光依旧贯林丘。
送马少卿伯庸南祀嵩恒淮渎
作者：薛汉
朝代：元

总章盛金德，斋明赫当宁。皇皇遣天使，肃肃承圣语。三熏礼岳渎，万里涉梁楚。祝釐归尧舜，降神出申甫。南斗迎文星，西风起仪羽。乐张洞庭月，旆湿湘岸雨。壮吟鄙骚怨，高谈洗儒腐。过家猿鹤喜，揽辔鸿雁聚。青闱闵贤劳，黄屋深记注。归骑慎勿徐，席虚玉堂署。
郭子昭淮东经历
作者：薛汉
朝代：元

蹛林前岁偶同游，话旧知经五五秋。未厌群乌栖柏府，又骑一鹤上扬州。受书此日名方起，奏最他时考更优。尘里初衣方皎洁，岂令大幕久淹留。
都城晓起和张汉杰韵
作者：薛汉
朝代：元

扶桑日射蓬莱顶，下视瑶都森万井。金门未启曙光寒，月落觚棱微有影。枕上游士梦未回，喔喔邻鸡为呼醒。知君晓约谷城翁，再拟铭功汉钟鼎。杏村天近易为春，莫厌西斋官独冷。
閒閒宗师生朝
作者：薛汉
朝代：元

天正子月一阳回，春入环枢已放梅。寿酒淋漓倾九酝，仙阶缥缈接三台。函关昔日青牛度，华表他年白鹤来。更向何方觅鳌岛，帝垣东畔是蓬莱。
雪山盘车图
作者：薛汉
朝代：元

车焞焞，石径荦确轮欲摧。疲牛分寸挽莫前，前车后车相逐来。大府城门倚天开，群山雪深白皑皑。卒夫鞭牛冻堕指，转输号令如风雷。官中委积等尘土，黔黎膏血无复回。君不见明时屡散粟与帛，桃林之牛亦悠哉。不知何代画此景，我自一见令心哀。
题刘理之木石
作者：薛汉
朝代：元

木石山人枕溪曲，尽日看山如不足。一朝木石真到眼，昔者寓言今实录。何年老楠生长空山中，枯根入地蟠蛟龙。嵌窦玲珑削苍璧，宛如当年苏老之三峰。浪齧沙沿岁时久，岂知竟落渔人手。渔人好饮君好奇，驼入君家博升斗。君不见嗜石相国李与牛，不惜千金购罗搜。岂知山人奄有一丘壑，只费平原五督邮。
题医学李教授归隐图
作者：薛汉
朝代：元

一官归隐绛山阳，山色苍苍接太行。自古终南多捷径，只今盘谷是康庄。仙家虎卖林中杏，洞府龙传海上方。吾友玉堂称二妙，为君图写烂生光。
题四马图
作者：薛汉
朝代：元

世上驽骀眩凡目，祇今谁识马中龙。昂头振鬣长鸣处，似向秋风诉未逢。
题桶底图
作者：薛汉
朝代：元

蕊珠宫阙见毫釐，中有群仙按羽衣。莫讶此图天地窄，黍珠境界更希微。
题画马
作者：薛汉
朝代：元

渥洼龙媒少人识，世上驽骀日充斥。班生画马画两匹，骏骨雄姿殊未得。赭袍乌帻坐奚官，似出春风十二闲。掩图不语三太息，我方垂耳盐车间。
题赵显卿友义卷后
作者：薛汉
朝代：元

古称燕赵多豪俊，今向燕山得赵君。中岁挂冠心似水，閒时说剑气如云。埙篪每为家声合，囊橐曾因友谊分。七十长年天所相，名驹汗血更超群。
马元博下第归松江省觐
作者：薛汉
朝代：元

木落蓬飞天已寒，束书火急出燕山。霜蹄暂蹶终超忽，风翮高抟祇等閒。文度且应归膝上，士龙能久在云间。深秋送尽南辕客，一夜思家鬓欲斑。
万岁山次韵
作者：薛玄曦
朝代：元

万岁仙山耸碧空，广寒春殿最当中。桥连绮石通三岛，路绕银河接两宫。柳拂甘泉巢翡翠，花凝太液下冥鸿。年年此地经游辇，自是承平乐未终。
华素台
作者：薛玄曦
朝代：元

银台错落照长春，泰宇清明绝点尘。星斗九天分楚越，山河万里界瓯闽。花边绛节招猿鹤，云里丹梯驻凤麟。戏马歌风何足数，初阳今古对天人。
句
作者：薛玄曦
朝代：元

臂鹰过雁碛，老马上龙堆。明月梦回夔子北，长风吹度夜郎西。
大驾度居庸关
作者：薛玄曦
朝代：元

居庸雄据万重山，南北门分作汉关。鼓角动时森虎卫，旌旗行处识龙颜。禅宫路转风烟合，御苑春深草树閒。待得长杨围猎罢，又随车骑此中还。
宋显父秘书惠海子北门之什次韵答之
作者：薛玄曦
朝代：元

得君佳句见君情，春半閒从海上行。红杏啼莺沙苑邃，绿杨嘶马汉堤平。玉山地势连双阙，金水河流注夹城。万乘以仁怀远迩，游观宜著鲁诸生。
寄赠华阳洞隐者
作者：薛玄曦
朝代：元

归去华阳古洞天，高情萧爽绝凡缘。牵萝石壁书红叶，散发云林卧紫烟。长史玉经何日降，隐居真诀至今传。江东却拟寻君去，合景回风问上玄。
庆黄晋卿任江浙儒学提举
作者：薛玄曦
朝代：元

忆昨追随到上台，鳌头先夺锦标回。道人独宝笼鹅帖，天子曾惊倚马才。礼以二仪宗太极，名因三赋重蓬莱。只今教雨司吴越，绝胜文翁化蜀来。
张舍人遥碧楼
作者：薛玄曦
朝代：元

西北高楼入九天，楚云吴树净娟娟。玉浮翡翠流青草，金削芙蓉列紫烟。方椟尚藏周典礼，故家犹继汉神仙。想应公子登临处，明月吹笙彩凤旋。
攸宁庵
作者：薛玄曦
朝代：元

高兴何如向子平，男昏女嫁一身轻。白云在望频登陇，黄发为期少入城。茧室已营身后计，凤笙时听月中声。江淮十载风尘满，回首谁应似独醒。
次韵卢疏亭廉使见寄
作者：薛玄曦
朝代：元

西风吹老敬亭秋，回首江云近涿州。记得少年陪剑履，麒麟閤上凤池头。
次韵欧阳检阅濠池观荷
作者：薛玄曦
朝代：元

行行濠池上，亭亭见长荷。琼葩耀初日，碧芰卷轻波。深蒲晓色乱，微雨晚香多。方舟时自移，高轩或来过。岂无河朔饮，那复发商歌。商歌一慷慨，此物奈君何！
次韵王侍郎上都见寄
作者：薛玄曦
朝代：元

滦水东风净物华，石鳌峰下驻仙车。清明草检归黄阁，胜日开筵近紫霞。万户砧声闻别馆，九天秋色落谁家？仙郎赋罢长回首，南去还乘八月槎。
游张公洞简常守刘道中
作者：薛玄曦
朝代：元

赤乌二载发奇空，古洞深沈道路危。翠窦下攒山瀑落，紫岩中廓石膏垂。铁船通海时难遇，金鼎调元事可期。祇恐使君同变化，白螺来往少人知。
燕粟总管玩芳亭子
作者：薛玄曦
朝代：元

粟氏林亭好，飘飘借马游。药阑当户密，花径近城幽。未许朝参懒，聊为逸兴留。使君行乐处，风物为春柔。
简畅廉访
作者：薛玄曦
朝代：元

名家世代产贤臣，清白流芳迈等伦。柏叶拂阶迎廌角，红云拥殿识龙鳞。畅当诗律知无敌，薛稷才华愧不纯。江左扫清虽一道，里行犹赖济斯民。
简高佥事尧臣
作者：薛玄曦
朝代：元

宪府开江左，清风肃百曹。朝廷任隐逸，郡县睹英豪。必使民情直，须除吏弊牢。马周为善政，今古尚持操。
赠聂尊师
作者：薛玄曦
朝代：元

青山寂寂雨潇潇，一个长松翠欲飘。白发道人年八十，小楼閒坐说前朝。
送文郎中奉使交趾
作者：薛玄曦
朝代：元

天子龙飞统万邦，玉符封检下殊方。远人尽是雕题獠，奉使唯应粉署郎。翡翠飞时铜柱湿，鹧鸪啼处石门荒。炎风苦雨烦珍重，蒌叶槟榔取次尝。
送朱本初之玉隆堂
作者：薛玄曦
朝代：元

西山紫翠簇芙蓉，师住逍遥第一峰。慎勿挽弓思射鹿，祇须铸铁学降龙。閒穿晓月锄灵药，醉拂秋风卧古松。应忆京华旧游处，蓬莱访畔五云重。
送李理问赴岭北省二首
作者：薛玄曦
朝代：元

君向龙沙去，迢迢不计程。关山殊汉苑，河陇异秦城。青草明妃冢，黄云属国营。盛年经此地，往事肯伤情。画省开边鄙，郎官选俊才。臂鹰过雁碛，走马上龙堆。气候调中律，星辰接上台。何当瓜及日，却向晋陵回。
送李理问赴岭北省二首·其一
作者：薛玄曦
朝代：元

君向龙沙去，迢迢不计程。关山殊汉苑，河陇异秦城。青草明妃冢，黄云属国营。盛年经此地，往事肯伤情。
送李理问赴岭北省二首·其二
作者：薛玄曦
朝代：元

画省开边鄙，郎官选俊才。臂鹰过雁碛，走马上龙堆。气候调中律，星辰接上台。何当瓜及日，却向晋陵回。
送陈都事使云南兼寄李仲渊廉访
作者：薛玄曦
朝代：元

送君铨选使滇池，部落诸贤想自题。明月先经夔子北，长风却度夜郎西。山横塞雨骅骝滑，花发蛮云杜宇啼。为问霜台李廉访，白头官满尚羁栖。
送黄元深游浙
作者：薛玄曦
朝代：元

南宫朝殿锁蓬莱，芳草春深梦不回。只有海门青一点，月明犹送旧潮来。
野宿山简虞博士王待制
作者：薛玄曦
朝代：元

迢迢野宿山，峰峦何崔嵬。朝登猛虎啸，暮宿玄猿哀。高风四面发，花鸟为谁开？传闻章皇帝，此地昔徘徊。龙驾竟不还，浮云空往来。秀色九天外，巨灵不敢摧。飘摇散襟带，览结何悠哉！
题云林子南村隐居图
作者：薛玄曦
朝代：元

山高白石秀，竹密绿阴浓。窗映风光扫，溪流月影重。
题刘京叔归潜室
作者：薛玄曦
朝代：元

独搆茅堂养道真，满前俗事罢纷纭。磻溪夜钓波心月，汾曲春耕陇上云。长笑熊罴劳应梦，直教猿鹤怨《移文》。近来传得安心法，万壑松风枕上闻。
题高尚书夜山图
作者：薛玄曦
朝代：元

高李风流仕西浙，共倚危楼望吴越。吴越江山千万里，高侯画对中秋月。生纸经营入董源，朦胧烟树迷宫阙。玉露沈沈四泬寥，潮声已息箫声咽。不写思陵全盛时，空遗白塔堪愁绝。君不见王子猷，亦向山阴弄雪舟。谁拈秃笔埽清游，古今嘉致总悠悠。
高远堂
作者：薛玄曦
朝代：元

数椽茅屋云中出，一抹青山坐上看。读罢《黄庭》春雨后，刺桐花落鸟声寒。
山居写兴寄良夫
作者：薛穆
朝代：元
体裁：七言律诗

万山深处得幽栖，四绕冈峦起复低。野鹿每当花径歇，岭猿常近竹窗啼。閒来采药行深壑，酒醒㪺泉就北溪。为语故人徐有道，祗应无梦听朝鸡。
次韵雨公六绝求正良夫·其一
作者：薛穆
朝代：元
体裁：七言绝句

鸟悲花褪几番春，不觉兴怀泪满巾。止酒正怜彭泽令，穷吟还忆杜陵人。
次韵雨公六绝求正良夫·其二
作者：薛穆
朝代：元
体裁：七言绝句

长谷深村水竹幽，瘦筇芒履遍追游。从教山鸟啼春去，祇是闲人不解愁。
曹娥江候渡
作者：薛观
朝代：元
体裁：五言律诗

曲曲曹娥水，山高日欲晡。到江行李乱，隔岸渡船孤。树黑收岚霭，沙寒集雁凫。荒荒谁氏子，不及钓鱼徒。
门人江汉县斋夜集
作者：薛观
朝代：元
体裁：五言律诗

县里经行日，桃花远近村。师生一夕谊，治乱百年论。吊古投燕壁，看边出蓟门。天涯游宦迹，离索仗君存。
尾聲·若道是成就了洞房中惜玉憐香願，媒合了翠館內清風皓月筵，六片
作者：薩都剌
朝代：元

兒香皮做煙眷。茶コ架邊，薔薇洞前，管教你到底團圓不離了半步兒遠。
尾聲·最怕的是簷前頭倒把冰錐掛，喜端午愁逢臘八。巧手匠雪獅兒一千
作者：蘇彥文
朝代：元

般成，我盼的是泥牛兒四九里打。
禿廝兒·這天晴不得一時半霎，寒凜冽走石飛沙。陰雲黯淡閉日華，布四
作者：蘇彥文
朝代：元

野，滿長空，天涯。
紫花兒序·這雪袁安難臥，蒙正回窯，買臣還家，退之不愛，浩然休誇。
作者：蘇彥文
朝代：元

真佳，江上漁翁罷了釣槎。便休題晚來堪畫，休強呵映雪讀書，且免了這掃雪烹茶。
聖藥王·腳又滑，手又麻，亂紛紛瑞雪舞梨花。情緒雜，囊篋乏。若老天
作者：蘇彥文
朝代：元

全不可憐咱，凍欽欽怎行踏？。
越調·鬥鵪鶉冬景
作者：蘇彥文
朝代：元

地冷天寒，陰風亂刮；歲久冬深，嚴霜遍撒；夜永更長，寒浸臥榻。夢不成，愁轉加。杳杳冥冥，瀟瀟灑灑。
一煞·得成合好味況，乍離別怎過遣。有一日那扁舟水順帆如箭，我則索
作者：蘭楚芳
朝代：元

盼長途日窮剩水殘雲外，你則索宿旅店腸斷孤雲落照邊。我這般廝敬重偏心願，只除是無添和知音的子弟，能主張敬思的官員。
一煞·笑一笑不覺的春自生，行一步看的人眼又花。十分愛常帶著三分怕，
作者：蘭楚芳
朝代：元

愛的是風流旖旎嬌千種，怕的是間阻飄零那半霎。天生下一虎口凌波襪，堪與那俏子弟寒時暖手，村郎君飽後挑牙。
三煞·到別州城不問二三，那謊勤兒敢有萬千。那廝每餓肚皮幹牛糞無分
作者：蘭楚芳
朝代：元

曉胡來纏，你也則索一杯悶酒樽前過，兩葉愁眉時下展。稱不的平生願，你縱然有那千般巧計，也則索權結姻緣。
上小樓·他純一味溫柔軟善，無半點輕狂寒賤。常則是眼兒盼盼，腳兒尖
作者：蘭楚芳
朝代：元

尖，越著他那意兒懸懸。若是天可憐，得兩全，成合姻眷，盡今生稱了心願。
中呂·粉蝶兒
作者：蘭楚芳
朝代：元

驕馬金鞭，自悠悠未嘗心倦，正閒尋陌上花鈿。過章臺，臨洛浦，與可憎相見。他恰正芳年，誤沉埋舞裙歌扇。
中呂·粉蝶兒思情
作者：蘭楚芳
朝代：元

他生的如月如花，蕩湘裙一鉤羅襪，寶釵橫雲鬢堆鴉。翠眉彎，櫻唇小，堪描堪畫。閒近窗紗，倚幃屏繡簾直下。
么·寫情懷詩押便，閒嬉酬譚答禪。常記得那錦字機頭，金縷聲中，玉鏡
作者：蘭楚芳
朝代：元

臺前。日暖風和，柳媚花濃，深沉庭院，看時節小紅樓當家兒歡宴。
么篇·看看的捱不過如年長夜，好姻緣惡間諜。七條絃斷數十截，九曲腸
作者：蘭楚芳
朝代：元

拴千萬結，六幅裙攙三四摺。
二煞·有一日淚汪汪把我扶上馬，哭啼啼懶下船。我不學儒業你也休習針
作者：蘭楚芳
朝代：元

線，我便有那孫思邈千金方也醫不可相思病，你便有那女媧氏五彩石也補不完離恨天。徹上下思量遍，你似一個有實誠的離魂倩女，我似那數歸期泣血的啼鵑。
出隊子·青春一捻，奈何羞嬌更怯。流不幹淚海幾時竭，打不破愁城何日
作者：蘭楚芳
朝代：元

缺，訴不盡相思今夜舍。
南呂·四塊玉風情
作者：蘭楚芳
朝代：元

斤兩兒飄，家緣兒薄。積壘下些娘大小窩巢，苘麻秸蓋下一座祆神廟。你燒時容易燒，我著時容易著，燎時容易燎。我事事村，他般般醜。醜則醜村則村意相投，則為他醜心兒真博得我村情兒厚。似這般醜眷屬，村配偶，只除天上有。意思兒真，心腸兒順。只爭個口角頭不囫圇，怕人知羞人說嗔人問。不見後又嗔，得見後又忖，多敢死後肯。雙漸貧，馮魁富。這兩個爭風做姨夫，呆黃肇不把佳期誤。一個有萬引茶，一個是一塊酥，攪的來無是處。
尾聲·你若是不忘了舊日情，常思著往日的言。你不忘舊情魚雁因風便，
作者：蘭楚芳
朝代：元

你是必休辭憚江鄉路兒遠。
尾聲·若要咱稱了心，則除是娶到家。學知些柴米油鹽價，恁時節悶減愁
作者：蘭楚芳
朝代：元

消受用殺。
普天樂·信步到海棠軒，閒行至荼コ架，引的些蜂喧蝶穰，來往交加。粉
作者：蘭楚芳
朝代：元

臉襯桃杏腮，雲髻把花枝抹，嫋嫋婷婷花陰下。他若是不言語那裡尋他？他比那名花解語，他比那黃金足色，他生的美玉無瑕。
滿庭芳·初來時爭著與他錦纏，則為他那歌謳宛轉，舞態翩躚。憐香心等
作者：蘭楚芳
朝代：元

閒間難窯變，著我怎不垂涎。你看他那穩穩重重那些兒體面，你看他那安安詳詳罪愆。似一個謫降下的玉天仙。
紅繡鞋·有他時一刻千金高價，有他時一世兒興旺人家，有他時村的不村
作者：蘭楚芳
朝代：元

臨風三勸酒，對月一烹茶，說蓬萊都是假。
耍孩兒·浮花浪蕊我也多曾見，不似這風流的業冤。似別人冷定熱牙疼，
作者：蘭楚芳
朝代：元

從今後燒好香禱告青天。則願的有實誠口吐芝蘭氣，無虧缺心同碧月圓。我覷他似那張麗華潘妃面，雖不得朝朝玉樹，也能夠步步金蓮。
耍孩兒·透春情說幾句知心話，則被你迤逗殺我心猿意馬。寒窗寂寞廢琴
作者：蘭楚芳
朝代：元

書，苦思量曉夜因他。傲風霜分不開連枝樹，宜雨露栽培出並蒂花，見一日買幾遍龜兒卦。似這般短促促攜雲握雨，幾時得穩拍拍立計成家？。
迎仙客·傍芝蘭吸露花，遊宇宙步雲霞，我則見窄弓弓藕芽兒剛半扎。踐
作者：蘭楚芳
朝代：元

香塵，踏落花。淺印在輕沙，印一對相思卦。
迎仙客·詩酒罈，綺羅筵，他舉瑤觴笑將紅袖卷。不由咱不留情，剛推的
作者：蘭楚芳
朝代：元

個酒量淺。似這般嬌鳳雛鸞，爭奈教不鎖黃金殿。
醉春風·螺髻紺雲偏，蛾眉新月偃。樽前席上意相投，無半星兒顯，顯。
作者：蘭楚芳
朝代：元

姿色兒嬌羞，語音兒輕俊，小名兒伶便。
雙調·折桂令相思
作者：蘭楚芳
朝代：元

可憐人病裡殘春，花又紛紛，雨又紛紛。羅帕啼痕，淚又新新，恨又新新。寶髻松風殘楚雲，玉肌消香褪湘裙。人又昏昏，天又昏昏，燈又昏昏，月又昏昏。被東風老盡天台，雨過園林，霧鎖樓臺。兩葉愁眉，兩行愁淚，兩地愁懷。劉郎去也來也那不來，桃花謝也開時節還開。早是難睚，恨殺無情，杜宇聲哀。
雙調·沉醉東風
作者：蘭楚芳
朝代：元

金機響空聞玉梭，粉牆高似隔銀河。閒繡床，紗窗下過，佯咳嗽噴絨香唾。頻喚梅香為甚麼？則要他認的那聲音兒是我。
雙調·雁兒落過得勝令相思
作者：蘭楚芳
朝代：元

丹楓葉上詩，白雁雲中字。黃昏多病身，黑海心間事。月影轉花枝，香篆嫋金獅。翡翠衾寒處，鴛鴦夢覺時。嗟諮，悄悄人獨自。相思，沉沉一擔兒。套數。
鬥鵪鶉·他愛我那表正容端，我愛他那香嬌玉軟。你看他那雲髻金釵，英
作者：蘭楚芳
朝代：元

花翠鈿，羅襪凌波底樣兒淺，正少年。俺是那前世姻緣，非是今生偶然。
黃鐘·願成雙春思
作者：蘭楚芳
朝代：元

春初透，花正結，正愁紅慘綠時節。待鴛鴦冢上長連枝，做一段風流話說。
【双调】折桂令_席上偶谈蜀
作者：虞集
朝代：元

席上偶谈蜀汉事，因赋短柱体鸾舆三顾茅庐，汉祚难扶，日暮桑榆。深渡南泸，长驱西蜀，力拒东吴。美乎周瑜妙术，悲夫关羽云殂。天数盈虚，造物乘除。问汝何如，早赋归欤。
一剪梅·春别
作者：虞集
朝代：元
体裁：词

豆蔻梢头春色阑。风满前山，雨满前山。杜鹃啼血五更残，花不禁寒，人不禁寒。离合悲欢事几般。离有悲欢，合有悲欢。别时容易见时难，怕唱阳关，莫唱阳关。
一剪梅春别花草粹编七
作者：虞集
朝代：元

豆蔻梢头春色阑。风满前山。雨满前山。杜鹃啼血五更残。花不禁寒。人不禁寒。离合悲欢事几般。离有悲欢。合有悲欢。别时容易见时难。怕唱阳关。莫唱阳关。
丁卯礼部考试次韵二首
作者：虞集
朝代：元

忆昔坡头接锦袍，深堂披卷效微劳。三年重得同清夜，宫烛风帘见月高。袍鹄锵锵赴晓闱，分庐陈艺别东西。凭教红杏休开彻，早晚开关蹋雪泥。
丁卯礼部考试次韵二首·其一
作者：虞集
朝代：元

忆昔坡头接锦袍，深堂披卷效微劳。三年重得同清夜，宫烛风帘见月高。
丁卯礼部考试次韵二首·其二
作者：虞集
朝代：元

袍鹄锵锵赴晓闱，分庐陈艺别东西。凭教红杏休开彻，早晚开关蹋雪泥。
万户张公庙堂诗
作者：虞集
朝代：元

于赫世皇，并用豪杰。一定宇内，櫜厥戈甲。既久既安，成宗继之。祖功莫加，道在守持。狂夫兴谋，以动相国。曰昔祖宗，咸尚战克。万方悉来，史皆前能。我独无名，曷称继承。蠢彼西南，翳丛负固。聚落八百，各统女妇。人强善骄，马具竞豪。豢豕于牢，黄金饰槽。取而有之，富可足用。赫乎功多，以世智勇。相臣以闻，天子曰嘻！有是言哉，汝其试之。狂谋既售，谏言不入。既赋军实，弓钺仍戢。馈饟启行，万里骚然。饥危蹈毒，未战已捐。番番名将，天子爪士。镇于江浒，天子所使。狂夫忌之，承制驱之。讵思国谋，徒逞厥私。将军慨言，死我臣职。可陷者身，不陷吾直。见制鄙庸，岂我召凶。心知无还，况冀立功。与其矫诬，死彼狂手。孰与奋击，不丧吾守。孤旅转战，身入不回。杀戮既多，身卒死之。三军失声，万士丧气。孰明公心，君门万重。裹革东归，遥遥江壖。部曲候迎，悲风旆缠。民怀其忠，士感其义。虎奋鹰扬，如见其至。卜庙得吉，东望际海。神来妥之，有永无坏。狂夫辱国，天子震怒。立呼狂竖，斩以大斧。狂罪则诛，死事奈何。褒封哀荣，百世不磨。岂惟不磨，元嗣御史。既有兄弟，又多孙子。奕奕勋门，秩秩良材。天之报忠，岂有涯哉。
三凤行赠海东之还江南
作者：虞集
朝代：元

海东之，兄弟三人如凤凰，胸臆羽翮皆文章，九年三入天门翔。伯冲天，季惊人，一日四海皆知名。东之之文五色云，见者眩晃生眵昏，三进三已之，了若耳不闻。二人得之，喜未足云，东之不愠乃可尊。束书江上还见亲，君子之乐乐足真。君不见，匡庐之山酋萃而嵯峨，左界豫章渚，川汇为蠡鄱。其阴浩浩源，导□经潜沱。山气郁蓄不得去，上冲为紫盖，直与天相摩。为云覆八极，为雨涨九河。海东之，子能观山以成德，其进盖未可量也，偶尔小屈奈尔何！
三用韵答巢翁就以奎章赐墨赠之
作者：虞集
朝代：元

邻父长思长史书，不辞频谒恼巢居。临池三月玄霜尽，对月千篇白雪如。赋敌洛波翔翠羽，歌成湘浦媵文鱼。故分泸石松烟色，犹是奎章旧赐馀。
上马
作者：虞集
朝代：元

眼昏身手钝，上马怕风沙。祇好扶藜杖，循篱看落花。
与赵子期趋阁
作者：虞集
朝代：元

日出风生太液波，画桥千尺彩船过。桥头柳色深如许，应是偏承雨露多。
与赵子期趍阁杂赋·其七
作者：虞集
朝代：元
体裁：七言绝句

文章光�过长虹，来者无穷往者空。头白眼昏心力尽，高堂深夜烛摇红。
与赵子期趍阁杂赋·其三
作者：虞集
朝代：元
体裁：七言绝句

春云冉冉度宫城，楼雪初融水未生。行过御沟戍久立，起头枝上有啼莺。
与陈升海
作者：虞集
朝代：元
体裁：七言绝句

门外大风都不起，窗前卷书净于水。匡庐道士上清来，吹笛数声月明里。
东坡墨竹
作者：虞集
朝代：元

扁舟忆上浣花溪，风雨横江万竹低。石室归来秋似水，峨眉相对醉如泥。春雷翻石蛟龙起，夕照穿林鸟雀栖。二老何年重会面，为挥浓墨写凄迷。
东家四时词四首
作者：虞集
朝代：元

临流洗砚见长身，白苧宽衣短葛巾。纨扇自题新得句，水亭分送倚阑人。摩挲旧赐碾龙团，紫磨无声玉井寒。鹦鹉不知谁是客，学人言语近阑干。澄波千顷拥高鬟，手折芙蓉月下还。解忆高堂风露冷，衲衣先送碧云山。贺雪宫门上表归，貂裘犹带六花飞。海南新送收香鸟，转觉清寒入翠帷。
东家四时词四首·其一
作者：虞集
朝代：元

临流洗砚见长身，白苧宽衣短葛巾。纨扇自题新得句，水亭分送倚阑人。
东家四时词四首·其三
作者：虞集
朝代：元

澄波千顷拥高鬟，手折芙蓉月下还。解忆高堂风露冷，衲衣先送碧云山。
东家四时词四首·其二
作者：虞集
朝代：元

摩挲旧赐碾龙团，紫磨无声玉井寒。鹦鹉不知谁是客，学人言语近阑干。
东家四时词四首·其四
作者：虞集
朝代：元

贺雪宫门上表归，貂裘犹带六花飞。海南新送收香鸟，转觉清寒入翠帷。
东岩寺
作者：虞集
朝代：元
体裁：七言绝句

云林流水到崖前，山色溪声意宛然。昨夜一竿修竹外，东西无影月孤圆。
中秋前偶赋四首
作者：虞集
朝代：元

一室萧然绝蔽亏，桂香初发自先知。已无热恼仍无梦，坐到空林月落时。空林月落大如盘，鸡犬无声晓气寒。童子儗谋朝一食，玉杯盛得露漙漙。一杯浓露滑如饴，灌溉清凉可疗饥。毕力石田嗟已晚，空山何处采灵芝？采芝不觉过前山，偶答樵歌莫却还。人影自行残照外，雨云先入翠微间。
中秋前偶赋四首·其一
作者：虞集
朝代：元

一室萧然绝蔽亏，桂香初发自先知。已无热恼仍无梦，坐到空林月落时。
中秋前偶赋四首·其三
作者：虞集
朝代：元

一杯浓露滑如饴，灌溉清凉可疗饥。毕力石田嗟已晚，空山何处采灵芝？
中秋前偶赋四首·其二
作者：虞集
朝代：元

空林月落大如盘，鸡犬无声晓气寒。童子儗谋朝一食，玉杯盛得露漙漙。
中秋前偶赋四首·其四
作者：虞集
朝代：元

采芝不觉过前山，偶答樵歌莫却还。人影自行残照外，雨云先入翠微间。
为汪华玉题所藏长江万鸦图
作者：虞集
朝代：元

云巢幽人爱江渚，抽思挥毫写横素。波澜不惊潦水尽，秋气晶明绝烟雾。征帆去棹不相袭，岸曲洲旋总堪赋。孤村城市仅如蚁，百丈牵江直如缕。萧萧木叶洞庭波，历历晴川汉阳树。蒹葭宿雁天欲霜，丛苇寒鸦日云暮。就中楼观何王宫，想见华年贮歌舞。丹青倒景骇灵怪，粉黛含情怨幽阻。青春游子憺忘归，白日泠风帐中语。人间遗迹何足留，最惜精思堕尘土。郭熙平远无散地，小米苍茫托天趣。铦锋铓戟不破墨，刻画晶荧昔谁苦。渤海细书艺文草，精绝戈波绝回互。南唐后主万鸦图，点点晨光动毛羽。昔年曾见今目昏，虽复逢之亦难睹。汪侯此卷出故家，相示摩挲极愁予。香奁犀轴见者稀，谩录馀情示来者。
为燮玄圃题鳌溪春晓图
作者：虞集
朝代：元

芙蓉山阳万家邑，石岭戴辙萦纡入。溪水西行夜雨深，连村桑柘春云湿。昔因荒迥少官府，日暮狐兔作人立。自从置县二百年，稍有衣冠更俗习。读书进士比舍闻，润屋黄金亦家给。山中白日浮云多，负乘因仍足车笠。燮侯世冑国勋旧，射策君门耻沿袭。朱衣作监列星宿，远人岂意高轩及。援琴不鼓书牒稀，弹铗无鱼宾客集。绣衣使者停车见，黄堂大夫下床揖。登高望远送飞鸿，揽辔骎骎度原隰。人言桐乡人爱我，我爱桐乡重于邑。画图千叠山木稠，茇舍萧条莫忘葺。
为范尊师赋云林清游
作者：虞集
朝代：元

太茅千仞下，结屋三四楹。云林户牖润，鹤去海天平。坐上发长啸，人间闻玉笙。斸苓春雾重，煮朮晚烟轻。绿室嘘丹气，苍崖受日精。樵遗伐木斧，真降引霓旌。九鼎金还就，千龄树不倾。问谁解居此，云是范长生。
为达兼善御史题墨竹
作者：虞集
朝代：元

蜀道荒凉多古木，筼筜千尺相因依。小年惯见今白发，杜宇夜啼愁不归。老可尝作陵州守，古墨蛟龙多入手。春雷每恐破壁去，神鼎空令夔魅走。丹丘越人不到蜀，脩叶何以能纵横。内府人家烂熳写，使可见之心亦惊。江南御史龙头客，暂别那能不相忆。知君深识篆籀文，故作寒泉溜崖石。
书上京国子监壁
作者：虞集
朝代：元

神京极高寒，幽居了晨夜。雷风无时发，零雨每飘洒。炎光不到地，萧爽度长夏。大化漠无宰，岂必事陶冶。扬雄不晓事，守道栖栖者。玄经百无徵，白发谩盈把。
书苏公帖后
作者：虞集
朝代：元

苏木空闻蜀贾舟，袜材还复望袁州。画叉犹是黄冈竹，细和陶诗饱即休。
予少年过蓟门酒楼赋此题曰连十八书郡人疑其为吕洞宾作也谩记于此
作者：虞集
朝代：元

耳目聪明一丈夫，飞行八极隘寰区。剑吹白雪妖邪灭，袖拂春风槁朽苏。气似酒酣双国士，情如花拥万天姝。如今一去无消息，只有中天月影孤。
二十五日即事呈阁老诸学士
作者：虞集
朝代：元

松阴鹄立候宫车，风送飞花著白须。水影渐移帘侧畔，莺声祗在殿东隅。近床儗进名臣操，载笔亲题列女图。太液雨馀波浪动，龙舟初试散鱼凫。
于仲元舍赋红梅
作者：虞集
朝代：元

白雪不成夜，丹霞遂崇朝。妙质承日映，飞英向风飘。醉来红袖近，歌罢綵云消。扬州问何逊，何似董娇娆？
云州道中数闻异香
作者：虞集
朝代：元

云中楼观翠岧峣，载道飞香远见招。非有芝兰从地出，略无烟雾只风飘。玉皇案侧当霄立，王母池边向日朝。却袖馀薰散人世，九天清露海尘飘。
京师秋夜
作者：虞集
朝代：元

风竹撼秋声，天寒梦不成。如何今夜月，偏照客窗明。
仁寿寺僧报更生佛祠前生瑞竹有怀故园三首
作者：虞集
朝代：元

闻道故园生瑞竹，试从来使问何如？苍筤独出千丛里，翠节骈生数尺馀。比管可吹丹穴凤，长竿莫钓锦溪鱼。折筳已向灵氛卜，亦说能归似两疏。闻道故园生瑞竹，令人归兴满江干。扁舟不畏瞿塘险，匹马谁云蜀道难。杜甫溪头花匼匝，孔明庙里柏阑珊。新堂题作归欤字，定得临江把钓竿。闻道故园生瑞竹，吾家孙子好归看。佛祠竟日春阴覆，先陇多年暮雨寒。门户凄凉嗟老病，乡关迢递报平安。重来慎勿劳余梦，驷马桥边据马鞍。
仁寿寺僧报更生佛祠前生瑞竹有怀故园三首·其一
作者：虞集
朝代：元

闻道故园生瑞竹，试从来使问何如？苍筤独出千丛里，翠节骈生数尺馀。比管可吹丹穴凤，长竿莫钓锦溪鱼。折筳已向灵氛卜，亦说能归似两疏。
仁寿寺僧报更生佛祠前生瑞竹有怀故园三首·其三
作者：虞集
朝代：元

闻道故园生瑞竹，吾家孙子好归看。佛祠竟日春阴覆，先陇多年暮雨寒。门户凄凉嗟老病，乡关迢递报平安。重来慎勿劳余梦，驷马桥边据马鞍。
仁寿寺僧报更生佛祠前生瑞竹有怀故园三首·其二
作者：虞集
朝代：元

闻道故园生瑞竹，令人归兴满江干。扁舟不畏瞿塘险，匹马谁云蜀道难。杜甫溪头花匼匝，孔明庙里柏阑珊。新堂题作归欤字，定得临江把钓竿。
从兄德观父与集同出荣州府君宋亡隐居不仕而殁集来吴门省墓从外亲临邛韩氏得兄遗迹有云我因国破家何在君为唇亡齿亦寒不知为谁作也抚诵不觉流涕因足成一章并发其幽潜之意云
作者：虞集
朝代：元

我因国破家何在，君为唇亡齿亦寒。南渡岂殊唐社稷，中原不改汉衣冠。温温雨气吞残壁，泯泯江潮击坏栏。万里不归天浩荡，沧波随意把渔竿。
仙游道士余岫云为从珠溪余隐士求得华山下黄茅冈一曲规作丹室喜而赋之不觉五首
作者：虞集
朝代：元

华山东下有茅冈，云是毛公旧隐场。清露尚馀丹满臼，白云今许草为堂。冬凭野烧开畬陇，春托山雷净石床。从此便为千载计，洞天先拜紫玄章。茅冈地主古醇儒，乞我冈头作隐居。岭上閒云从管领，涧中流水听开除。刀耕火种从兹始，雨笠风瓢便有馀。自古诗人多会合，浮丘毛氏不愁予。石人屹立古仙坛，双涧交流拱一盘。临水种松须匼匝，就中作室要宽安。洞经即日脩真诀，玉臼逢春浴旧丹。却恐山中添故事，题诗莫与世传看。仙游办得茅千束，华盖须分屋数间。微咏玉经忘我老，谩调金鼎胜于閒。龙雷变化从舒卷，鹤露清寒自往还。何似绮园诸老者，采芝初不离南山。茅冈初割一溪云，玄契华阳旧隐文。谒简自题香案吏，封章先报大茅君。种成和露桃千树，借与摩霄鹤数群。便是宸清真洞府，不烦梦想托纷纭。
仙游道士余岫云为从珠溪余隐士求得华山下黄茅冈一曲规作丹室喜而赋之不觉五首·其一
作者：虞集
朝代：元

华山东下有茅冈，云是毛公旧隐场。清露尚馀丹满臼，白云今许草为堂。冬凭野烧开畬陇，春托山雷净石床。从此便为千载计，洞天先拜紫玄章。
仙游道士余岫云为从珠溪余隐士求得华山下黄茅冈一曲规作丹室喜而赋之不觉五首·其三
作者：虞集
朝代：元

石人屹立古仙坛，双涧交流拱一盘。临水种松须匼匝，就中作室要宽安。洞经即日脩真诀，玉臼逢春浴旧丹。却恐山中添故事，题诗莫与世传看。
仙游道士余岫云为从珠溪余隐士求得华山下黄茅冈一曲规作丹室喜而赋之不觉五首·其二
作者：虞集
朝代：元

茅冈地主古醇儒，乞我冈头作隐居。岭上閒云从管领，涧中流水听开除。刀耕火种从兹始，雨笠风瓢便有馀。自古诗人多会合，浮丘毛氏不愁予。
仙游道士余岫云为从珠溪余隐士求得华山下黄茅冈一曲规作丹室喜而赋之不觉五首·其五
作者：虞集
朝代：元

茅冈初割一溪云，玄契华阳旧隐文。谒简自题香案吏，封章先报大茅君。种成和露桃千树，借与摩霄鹤数群。便是宸清真洞府，不烦梦想托纷纭。
仙游道士余岫云为从珠溪余隐士求得华山下黄茅冈一曲规作丹室喜而赋之不觉五首·其四
作者：虞集
朝代：元

仙游办得茅千束，华盖须分屋数间。微咏玉经忘我老，谩调金鼎胜于閒。龙雷变化从舒卷，鹤露清寒自往还。何似绮园诸老者，采芝初不离南山。
代众仲作
作者：虞集
朝代：元

昔在泉州住，将军每见招。春云山对屋，夜雨水平桥。池鸭穿荷叶，溪鱼上柳条。禁城钟鼓起，车马晚萧萧。
代石答五首
作者：虞集
朝代：元

幸自邻顽鄙，毋烦问岁年。当寒金作砺，向煖玉生烟。眉黛无归意，毛群有叱眠。凉州三百斛，亦未酹觥船。昔观一柱观，还度几重湖。雪尽身还瘦，云生势不孤。研穿邺台瓦，赋就草堂图。芝阁玄云在，危踪敢藉扶。牛角何堪砺，蜗涎谩自缠。沈冥辟邪古，羞涩望夫妍。神物须清鉴，灵根属小年。金舆曾共侍，千载忆甘泉。转徙宁论地，存留亦信天。露盘危欲折，劫火不同然。洛下残经断，岐阳数鼓全。向无文字托，寂寞竟谁传？去岁留诗别，嗟哉白发人！冠依子夏制，居切左丘邻。执籥充振鹭，脩辞缀获麟。终须愁坎壈，勿用诮嶙峋。
代石答五首·其一
作者：虞集
朝代：元

幸自邻顽鄙，毋烦问岁年。当寒金作砺，向煖玉生烟。眉黛无归意，毛群有叱眠。凉州三百斛，亦未酹觥船。
代石答五首·其三
作者：虞集
朝代：元

牛角何堪砺，蜗涎谩自缠。沈冥辟邪古，羞涩望夫妍。神物须清鉴，灵根属小年。金舆曾共侍，千载忆甘泉。
代石答五首·其二
作者：虞集
朝代：元

昔观一柱观，还度几重湖。雪尽身还瘦，云生势不孤。研穿邺台瓦，赋就草堂图。芝阁玄云在，危踪敢藉扶。
代石答五首·其五
作者：虞集
朝代：元

去岁留诗别，嗟哉白发人！冠依子夏制，居切左丘邻。执籥充振鹭，脩辞缀获麟。终须愁坎壈，勿用诮嶙峋。
代石答五首·其四
作者：虞集
朝代：元

转徙宁论地，存留亦信天。露盘危欲折，劫火不同然。洛下残经断，岐阳数鼓全。向无文字托，寂寞竟谁传？
代祀西岳答袁伯长王继学马伯庸三学士二首
作者：虞集
朝代：元

紫禁沈沈曙色低，奉祠群使已班齐。承恩归院迷烟树，乘传开关蹋雪泥。蹀躞共怜骑苑马，逶迤不若听朝鸡。山川有事宁辞远，咫尺成都是国西。栈道年年葺旧摧，已将平易履崔嵬。经行关辅图中见，梦恋乡山马上来。诸葛精神明似日，相如情思冷于灰。重思亲舍犹南国，愿托江波去却回。
代祀西岳答袁伯长王继学马伯庸三学士二首·其一
作者：虞集
朝代：元

紫禁沈沈曙色低，奉祠群使已班齐。承恩归院迷烟树，乘传开关蹋雪泥。蹀躞共怜骑苑马，逶迤不若听朝鸡。山川有事宁辞远，咫尺成都是国西。
代祀西岳答袁伯长王继学马伯庸三学士二首·其二
作者：虞集
朝代：元

栈道年年葺旧摧，已将平易履崔嵬。经行关辅图中见，梦恋乡山马上来。诸葛精神明似日，相如情思冷于灰。重思亲舍犹南国，愿托江波去却回。
何尚书山庄
作者：虞集
朝代：元
体裁：七言律诗

盛德高年陟泰阶，归寻仙隐石楼开。旧闻前引朱衣吏，每为行吟绿径苔。夜色园林琼圃树，春寒庭馆石湖梅。谁家今有贤孙子，黄菊同秋与客来。
八月八日有感题视草堂壁
作者：虞集
朝代：元

载笔趋芸阁，探囊索缊袍。坐销秋日净，心折夜风高。识字头先白，谋生计转劳。文园多病渴，常想赐蒲萄。
八月十五日伤感
作者：虞集
朝代：元

宫车晓送出神州，点点霜华入敝裘。无复文章通紫禁，空馀涕泪洒清秋。苑中苜蓿烟光合，塞外蒲萄露气浮。最忆御前催草诏，承恩回首几星周。
八月十五日得旨先归驿骑在门复召还草诏十七日至桓州驿题壁
作者：虞集
朝代：元

乌桓东望天无际，祗有银蟾出海头。不得吹箫送清夜，禁城钟鼓度中秋。
八骏图
作者：虞集
朝代：元

瑶池积雪与天平，西极空闻八骏名。玉殿重来人世换，萧萧苜蓿汉宫城。
兴庆宫朝退次韵袁伯长见贻是日上加尊号礼成告谢集即东出奉祠斋宫
作者：虞集
朝代：元

翠盖重重宝扇斜，从官穿柳散慈鸦。过宫路远纡天步，上寿杯深阁雨花。玉贯两虹通象锦，衣成五綵鍊云霞。奉祠东出蓬莱道，春水凫鹥踏汉槎。
再用韵简巢翁
作者：虞集
朝代：元

岂无尊酒梅花侧，闻道长斋绣佛前。方阁护云宜煖日，小车冲雪称高年。颇辞阁下金莲炬，但乞湖中罨画船。约取巢翁携鹤去，鬓毛同白不争妍。
写庐山图上
作者：虞集
朝代：元

忆昔系船桑落洲，洲前五老当船头。风吹云气迷谷起，霜堕枫叶令人愁。高人祇在第九叠，太白一去三千秋。石桥二客如有待，裹茶试泉春岩幽。
写韵轩
作者：虞集
朝代：元
体裁：七言律诗

仙人本是好楼居，深下重帘写韵书。江上数峰千仞表，砚中微露九秋馀。下方钟鼓尘初定，绝世文章事不虚。最爱夜寒天阙近，启窗留得玉蟾蜍。
冰雪相看亭
作者：虞集
朝代：元
体裁：四言诗

挺挺直筠，琴冈之阴。岂无春阳，匪今斯今。高宜于天，下蟠地深。不易其节，侃侃素心。岂无肤敏，白驹骎骎。我独考槃，乐乎幽林。坚冰在渊，积雪在岑。独往不回，悠然行吟。采采紫芝，园绮是寻。还求陶生，抚我素琴。邈乎古人，副我夙钦。
刘忠肃公之四世孙中书舍人讳震孙之曾孙益之题其居曰云松巢予家与刘氏累世之契故为书忠肃公文集之首诗三篇并赋此与之
作者：虞集
朝代：元

丞相昔游泰山顶，天风浩浩春昼永。玉检微茫不可求，但觉灵霞熟丹鼎。白日人间如水流，前代衣冠成古丘。悠悠忧患何足计，直道千年横素秋。徂徕之松数千尺，东连海上暮烟碧。中书伟人如玉立，每向南风望东北。浊世公子何翩翩，却忆匡庐还谪仙。芙蓉出水耀初日，五色光新天为妍。我今侨居庐阜侧，西视峨眉归未得。岂无云锦晚相娱，月落终怀雪山白。森森乔木鲁东家，河间礼乐更光华。勿忘先世旧游处，吾秣尔马膏其车。
别国史院敕峰石
作者：虞集
朝代：元

秋雨莓苔数丈身，文章曾见百年人。吁嗟一代兴王盛，付托诸公制作新。坰野有诗皆在鲁，泰山无刻更先秦。凤麟一去无消息，空使驽骀愧后尘。
别国史院鳌峰石
作者：虞集
朝代：元

执戟扬郎久不迁，频年从幸到甘泉。赐归特许先三日，作赋时令奏一篇。翠勺娱人花带露，貂裘倚马草横烟。殷勤为谢堂前石，何处来秋共月圆。
别燮玄圃后重寄
作者：虞集
朝代：元

郭西山路有寒梅，想见临行首重回。夜听雨声知水长，满船明月几时开？
刷马歌
作者：虞集
朝代：元

天马之来大宛国，汉帝心驰渥洼域。贰师兵甲费如山，毛骨权奇不多得。世祖开基肇太平，昔日大宛俱拱北。如云之马西北来，飞控惊尘遍南陌。豢养年深生息蕃，即今诏刷无遗迹。青丝络头千万辈，戢戢骈头死槽枥。一程瘏毒一程愁，比到燕山肥者瘠。吾观天厩十二闲，五花成队春斑斑。监官喂养盛刍豆，年年骑去居庸关。圣朝谁信多盗贼，却虑骑气藏凶奸。驽骀尽从天上去，骅骝岂得留人间。汉人南人窘徒步，道路相从俱厚颜。我今已是倦游者，东家蹇驴何必借。布袜青鞋取次行，正喜不遭官长骂。乡里健儿弓弩手，诏许征鞍常稳跨。岭南烽火乱者谁？何事至今犹梗化。君不见汉文皇帝承平时，千里之马将安之。又不见项王一骑乌江渡，到头不识阴陵路。
南乡一剪梅·招熊少府
作者：虞集
朝代：元

南阜小亭台。薄有山花以次开。寄语多情熊少府，晴也须来。雨也须来。随意且衔杯。莫惜春衣坐绿苔。若待明朝风雨过，人在天涯。春在天涯。
南乡一剪梅·招熊少府
作者：虞集
朝代：元
体裁：词

南阜小亭台。薄有山花取次开。寄语多情熊少府，晴也须来。雨也须来。随意且衔杯。莫惜春衣坐绿苔。若待明朝风雨过，人在天涯。春在天涯。
南乡一翦梅招熊少府
作者：虞集
朝代：元
体裁：词

南阜小亭台，薄有山花取次开。寄语多情熊少府；晴也须来，雨也须来。随意且衔杯，莫惜春衣坐绿苔。若待明朝风雨过，人在天涯！春在天涯。
双调·折桂令
作者：虞集
朝代：元
体裁：曲

銮舆三顾茅庐，汉祚难扶。日暮桑榆，深渡南泸。长驱西蜀，力拒东吴。美乎周瑜妙术，悲夫关羽云殂。天数盈虚，造物乘除，问汝何如？早赋归欤。
双调·折桂令席上偶谈蜀汉事，因赋短柱体
作者：虞集
朝代：元

鸾舆三顾茅庐，汉祚难扶，日暮桑榆。
深渡南泸，长驱西蜀，力拒东吴。
美乎周瑜妙术，悲夫关羽云殂。
天数盈虚，造物乘除。
问汝何如，早赋归欤。
双鸳图
作者：虞集
朝代：元
体裁：五言绝句

戢翼石梁阴，秋风日夜深。使君莫行野，江水荡人心。
古桧
作者：虞集
朝代：元

根到深泉石作身，疏疏香叶不知春。海波不动天风远，千岁寒蛟作老人。
句
作者：虞集
朝代：元

帆樯星斗通南极，车盖风云拥豫章。
同开先南楚悦禅师观息斋画竹卷于崇仁普安寺煜公之禅室盖煜之师一初本公所藏也因记延祐甲寅息斋奉诏写嘉熙殿壁南楚与之同寓庆寿寺时予同为太常博士俯仰之间已为陈迹乃题其后云
作者：虞集
朝代：元
体裁：古风

嘉熙殿里春日长，集贤奉诏写苍筤。迩来二十有五载，飘零残墨到江乡。匡庐高人昔同住，每见挥毫凤鸾翥。木枯石烂是何年，修竹森森长春雨。
同开先南楚悦禅师观息斋画竹卷于崇仁普安寺煜公之禅室盖煜之师一初本公所藏也因记延祐甲寅息斋奉诏写嘉熙殿壁南楚与之同寓庆寿寺时予同为太常博士俯仰之间已为陈迹乃题其后云
作者：虞集
朝代：元

嘉熙殿里春日长，集贤奉诏写苍筤。迩来二十有五载，飘零残墨到江乡。匡庐高人昔同住，每见挥毫凤鸾翥。木枯石烂是何年？修竹森森长春雨。
同阁学士赋金鸭烧香
作者：虞集
朝代：元

黄金铸为鸭，焚兰夕殿中。窈窕转斜月，逶迤动微风。绮席列珠树，华灯连玉虹。无眠待顾问，不知清夜终。
后续咏贫士三首
作者：虞集
朝代：元

老骨寒不寐，夜长况闻风。心悸危欲折，局蹐败絮中。鸡鸣当晨参，马疥刍不充。山童衣百鹑，唤之愧匆匆。求火扫木叶，庭树亦已空。决起不敢怠，曙光屋南东。苟遂牛马性，归放春草丰。归蜀越关陇，栈阁危登天。适越河济隔，堰水丈尺间。饥寒迫旦暮，舟车计茫然。东家有一叟，欲去初不言。早朝听诏毕，唤马阊阖前。童奴受宿戒，向煖争相先。闻之嗔儿子：我何为汝牵？屦无千金贾，吾足安暇怜。为政贵察色，读书在研覃。司视既不明，两者无一堪。尚不逭吏责，为师固宜惭。圣世无弃物，况兹久朝簪。决去岂我志，知止亦所谙。颇闻南山下，菊根浸寒潭。濯饵千日期，冰胪复清涵。老马果识道，更服盐车骖。
后续咏贫士三首·其一
作者：虞集
朝代：元

老骨寒不寐，夜长况闻风。心悸危欲折，局蹐败絮中。鸡鸣当晨参，马疥刍不充。山童衣百鹑，唤之愧匆匆。求火扫木叶，庭树亦已空。决起不敢怠，曙光屋南东。苟遂牛马性，归放春草丰。
后续咏贫士三首·其三
作者：虞集
朝代：元

为政贵察色，读书在研覃。司视既不明，两者无一堪。尚不逭吏责，为师固宜惭。圣世无弃物，况兹久朝簪。决去岂我志，知止亦所谙。颇闻南山下，菊根浸寒潭。濯饵千日期，冰胪复清涵。老马果识道，更服盐车骖。
后续咏贫士三首·其二
作者：虞集
朝代：元

归蜀越关陇，栈阁危登天。适越河济隔，堰水丈尺间。饥寒迫旦暮，舟车计茫然。东家有一叟，欲去初不言。早朝听诏毕，唤马阊阖前。童奴受宿戒，向煖争相先。闻之嗔儿子：我何为汝牵？屦无千金贾，吾足安暇怜。
听雨
作者：虞集
朝代：元

屏风围坐鬓毵毵，绛蜡摇光照暮酣。京国多年情尽改，忽听春雨忆江南。
听雨
作者：虞集
朝代：元

屏风围坐鬓毵毵，绛蜡摇光照莫酣。京国多年情尽改，忽听春雨忆江南。
听雪轩
作者：虞集
朝代：元
体裁：七言绝句

楼前宿鹭起星河，近岁江南雪转多。投老钟山寒不寐，满山松竹夜如何。
吴郡陆友仁得白玉方印其文曰卫青临川王顺伯定以为汉物求赋此诗
作者：虞集
朝代：元
体裁：古风

将军骑从公主时，岂意刻玉为文章。珠襦已随黄土化，此物还同金雁翔。军中只识长平侯，西风木叶茂陵秋。人生卑微何可忽，碌碌姓名谁见收。
周昉画美人图
作者：虞集
朝代：元

岛上云生日转櫩，海风吹面暮寒尖。春明玉色遗芗泽，夜定珠光入镜奁。织得鸳鸯成绿皱，教成鹦鹉啄红甜。试令鼓瑟应无语，目断归帆思未忺。
味经堂诗
作者：虞集
朝代：元

维昔玄圣，有子过庭。学礼学诗，诏之丁宁。面墙之窒，繇不知味。亲能使学，不能使嗜。观于德容，听于德音。咏歌周旋，实悦我心。邈乎千载，圣往言在。舍而不求，匪罔斯殆。畏友翚父，穷经笃行。既有诸躬，思贻厥成。既菑既畬，俾稼之食。既畋既渔，俾鼎之实。作堂高明，曰子远来。吾经在兹，远其味之。始予虚羸，匍匐来食。茹草饮水，以禦朝久。穷人得归，自我父师。俛焉斯文，老至不知。煌煌灵芝，如彼嘉玉。薄言采之，在彼中谷。南阳之人，来詹来言。君子岂弟，宜其后昆。
和周待制朝回即事
作者：虞集
朝代：元
体裁：七言律诗

三十六竿吹凤凰，九重春色绚天光。卿云微动旌旗煖，湛露初琋草木香。贝叶神师东渡岭，金舆驯象北浮洋。小臣职在歌功德，拜手陈诗对日长。
和李秋谷平章小车诗
作者：虞集
朝代：元

雪晴宫草隐晴沙，相国朝天试帝车。班马昼移温室树，鸣鸾晨度掖垣花。搴帷每命贤俱载，趣驾频烦使至家。此日龙门谁执御，拥经正履侍金华。
和陈溪山韵
作者：虞集
朝代：元

幽人慎素履，古道思独往。瞋目登高台，浮云不足上。丹砂炼仙骨，沆瀣濯神爽。远怀澄江静，耿若孤月朗。河汉自倾注，山川邈游想。敛迹倦飞翼，归耕故时壤。好风从东来，空谷感遗响。诏书荐遗逸，郡府属高仰。聊持东湖水，往助敬亭赏。
咏史
作者：虞集
朝代：元

轩后邈已远，汉武亦雄哉。荒忽九州外，百年过烟埃。变化庶长久，临海筑层台。黄金靡镂饰，乔林摧断裁。乐通竟先死，孙卿殊未回。不知作者意，空令来者哀。奉盘泣繁露，驰道殷奔雷。志气昔所在，风云恒往来。
哀童子
作者：虞集
朝代：元
体裁：古风

南山有凤雏，飞来上林树。秪承朝阳辉，不食秋夕露。珠零海气尽，壁毁月光曙。巫阳不能招，荔丹满洲屿。
商德符小景
作者：虞集
朝代：元
体裁：七言绝句

五老峰前数往来，紫云如盖荫崔嵬。十年京国频看画，最爱高僧坐石苔。
商德符画幽篁古木
作者：虞集
朝代：元

湘君宫在洞庭湖，幽篁古木龙所都。石坛雨长碧苔藓，水屋风动青珊瑚。老人攲枕看蝼蚁，嫠妇停舟听鹧鸪。江南蜀道问来往，商公商公今有无？
城东观杏花
作者：虞集
朝代：元

明日城东看杏花，丁宁儿子早将车。路从丹凤楼前过，酒向金鱼馆里赊。绿水满沟生杜若，暖云将雨少尘沙。绝胜羊傅襄阳道，归骑西风拥鼓笳。
城南春晓图
作者：虞集
朝代：元

天台先生有山癖，卧起无山朝不食。几年骑马听朝鸡，磊磈诸峰拄胸臆。陈生受意不受辞，竟拈秃笔为扫之。既安楼观对奇石，复著梁栈横清漪。游吾旧游钓吾钓，隔林彷佛闻幽鸟。琼台何处无桃花，此是城南暮春晓。夜来天子传诏呼，先生直上銮坡趋。盘盘回复一万里，无限好山并好水。如从岛上见陈生，尽写归来画堂里。
大廷策士问经世之道仆忝在读卷之列观诸进士所对有感赋此录以赠别刘性粹中支渭兴文举二贤良
作者：虞集
朝代：元

昔人有欲问先天，林下相期二十年。已向尘埃成白发，尚从灯火事青编。获麟遂讫春秋后，鸣鸟犹闻礼乐前。春雨未来农事晚，独怀归计在山田。
大悲禅刹
作者：虞集
朝代：元
体裁：古风

不梦金人长丈一，中华那得通西域。象教流行遍海隅，龙江崇奉成真癖。佛殿峨峨高倚山，经声细细朝连夕。尔来行人行路难，促装常候钟敲毕。
天历戊辰前续咏贫士一首
作者：虞集
朝代：元

目昏畏附火，枯坐寒窗中。破褐著絮重，虚豆兼冰崇。病骨于此时，浮屠屹撑空。呼儿检馀历，记日待春风。虽欣解冻近，翻惊纪年穷。贳酒欲自广，无钱似陶翁。
奉别阿鲁灰东泉学士游瓯越
作者：虞集
朝代：元

忆昔同经幄，春明下玉除。挂冠俄去国，连舸总盛书。笋脯尝红稻，莼羹斫白鱼。莫言江海远，咫尺玉堂庐。
奉同吴宗师赋蔡七祖新斋
作者：虞集
朝代：元

城南烟树听莺啼，石上莓苔觅旧题。自有琴心传内景，更将书帙事幽栖。晚来相鹤风生竹，雨过笼鹅水满溪。蜀客草玄成底事，萧条白发愧青藜。
奎章阁有灵壁石奇绝名世御书其上曰奎章玄玉有敕命臣集赋诗臣再拜稽首而献诗曰
作者：虞集
朝代：元

《禹贡》收浮磬，尧阶望矞云。自天承雨露，拔地起絪缊。击拊磬音合，衡从玉兆分。巨鳌三岛力，威凤九苞文。辨位资乾坎，为山填幅员。固知兴宝藏，不假运神斤。书帙侵春润，香炉借宿薰。烟光晴冉冉，波影昼沄沄。融结由元化，登崇荷圣君。瑞于龟出洛，重若鼎来汾。柱立尊皇极，磐安广帝勋。讵云陈秘玩，因愿献前闻。
子昂兰石
作者：虞集
朝代：元
体裁：七言绝句

汀草离离石老苍，行吟何处乐清狂。江中遗佩相思久，莫待明年春蕨长。
子昂墨竹
作者：虞集
朝代：元

子昂画竹不欲工，腕指所至生秋风。古来篆籀法已绝，止有木叶雕蚕虫。黄金错刀交屈铁，大阴作雨山石裂。蛟龙起陆真宰愁，云暗苍梧泣湘血。吴兴之竹乃非竹，吴兴昔年面如玉。波涛浩荡江海空，落月年年照秋屋。
子昂画
作者：虞集
朝代：元

棠梨枝上白头翁，墨色如新最恼公。直似故园花石外，铜盘和露写东风。
子昂画马
作者：虞集
朝代：元
体裁：古风

忆昔从公侍书殿，天闲过目如飞电。池边尽有吮毫人，神骏谁能誇独擅。公今骑鲸隘九州，人间空复看骅骝。惟应驭气可相逐，黄竹雪深千万秋。
子昂秋山图
作者：虞集
朝代：元

翁昔少年初画山，丹枫黄竹杂潺湲。直疑积雨得深润，不假浮云相往还。世外空青秋一色，窗中远黛晓千鬟。瀛洲鸡犬同人境，尚想翁归向此间。
子昂竹
作者：虞集
朝代：元

忆昔吴兴写竹枝，满堂宾客动秋思。诸公老去风流尽，相对茶烟飏鬓丝。
孙宰金碧山水
作者：虞集
朝代：元

昔代香山避暑宫，中天积翠立芙蓉。云生金水三春柳，露滴银床五粒松。飞瀑桥长通窈窕，断堤人倦立从容。旧时行处今看画，烟雨楼台晚更浓。
宜春台晚眺
作者：虞集
朝代：元
体裁：七言律诗

长沙王子旧层台，古佛神龙宝殿开。秋水绕渠三峡涨，春云垂雨大沩来。万家烟火絪缊合，四面峰峦紫翠堆。最忆老藤阴覆地，空中几见异僧回。
宣和墨竹寒雀
作者：虞集
朝代：元

洒墨写琅玕，深宫春昼閒。萧条数枝雪，不似纥干山。
家兄孟修父输赋南还
作者：虞集
朝代：元

大兄五月来作客，八年不见头总白。五人兄弟四人在，每忆中郎泪沾臆。我家蜀西忠孝门，无田无宅惟书存。兄虽管库实父荫，弟窃微禄承君恩。文章不如仲氏好，叔氏最少今亦老。五郎十岁未知学，嗟我何为长远道。诸儿读书俱不多，又不力耕知奈何！忧来每得二三友，看花把酒临风哦。蜀山嵯峨归未得，盘盘先垄临川侧。碧梧翠竹手所移，应与青松各千尺。南风吹雪河始冰，兄归乌帽何睘睘。明年乞身向天子，共读父书歌太平。
家兄孟修父输赋南还
作者：虞集
朝代：元

大兄五月来作客，八年不见头总白。五人兄弟四人在，每忆中郎泪沾臆。我家蜀西忠孝门，无田无宅惟书存。兄虽管库实父荫，弟窃微禄承君恩。文章不如仲氏好，叔氏最少今亦老。五郎十岁未知学，嗟我何为长远道？诸儿读书俱不多，又不力耕知奈何！忧来每得二三友，看花把酒临风哦。蜀山嵯峨归未得，盘盘先垅临川侧。碧梧翠竹手所移，应与青松各千尺。南风吹雪河始冰，兄归乌帽何睘睘！明年乞身向天子，共读父书歌太平。
家茶
作者：虞集
朝代：元

万木老空山，花开绿萼间。素妆风雪里，不作少年颜。
寄丁卯进士萨都剌天锡
作者：虞集
朝代：元

江上新诗好，亦知公事閒。投壶深竹里，系马古松间。夜月多临海，秋风或在山。玉堂萧爽地，思尔佩珊珊。
寄丁卯进士萨都剌天锡
作者：虞集
朝代：元

江上新诗好，亦知公事闲。投壶深竹里，系马古松间。夜月多临海，秋风或在山。玉堂萧爽地，思尔佩珊珊。
寄三衢守马九皋
作者：虞集
朝代：元

闻道三衢守，年丰郡事稀。诗成花覆帽，酒列锦成围。鹤发明春雪，貂裘对夕晖。扁舟应载客，閒听洞箫归。
寄子山尚书
作者：虞集
朝代：元

竹色侵衣碧，重帘雨气深。白鹅翻墨沼，紫燕入书林。北海春尊侧，西山夕阁阴。东曹公事少，歌舞散黄金。
寄幻庵主者
作者：虞集
朝代：元
体裁：五言律诗

朝游武夷麓，暮入匡庐岑。放舟临野水，采药过幽林。清泉磨宝剑，磐石鼓瑶琴。腊月归溪上，还作蚤春吟。
寄张伯雨
作者：虞集
朝代：元
体裁：七言律诗

隐居闻道无人识，麋鹿来依积海深。每从云气得芝术，莫怪丹光穿树林。茅君自骑一虎下，木客或与群猿吟。知子此时正相忆，迟余蹑屩度千岑。
寄忽承旨
作者：虞集
朝代：元
体裁：五言律诗

投老清江外，依山结数椽。扶藜循水竹，把笔赋云烟。岁熟无忧食，清秋不碍眠。故人相望远，北极在天边。
寄来鹤亭主人
作者：虞集
朝代：元

德清旧馆何时到，雨后春泉定满池。绿字久无弘景信，紫苔应长少霞碑。数峰烟树天垂野，千顷鸥波雨散丝。海内交游多老去，为谁溪上放船迟。
寄池州司直同知
作者：虞集
朝代：元
体裁：七言律诗

使过池阳闻上日，好怀浩荡为君开。江干维楫车马集，亭上持杯风雨来。中夜鱼龙听语竞，明年鸳鹭候朝回。九华山色翠可食，为问谪仙安在哉。
寄海南故将军
作者：虞集
朝代：元

海上风来五月秋，晚凉应上木兰舟。金盘丹荔生南国，玉椀清冰出北州。狂客醉时花作阵，美人歌罢月如钩。期门旧识将军面，从猎还披翠羽裘。
寄海南故将军
作者：虞集
朝代：元
体裁：七言律诗

海上风来五月秋，晚凉应上木兰舟。金盘丹荔生南国，玉碗清冰出北州。狂客醉时花作阵，美人歌罢月如钩。期门旧识将军面，从猎还披翠羽裘。
寄澄湛堂法师
作者：虞集
朝代：元

月中桂子落岩阿，想有林间阅贝多。持足地神衣拂石，献珠天女袜凌波。香因结愿留龙受，水为烹茶唤虎驮。寄到竹西无孔笛，吹成动地太平歌。
寄福建佥宪马叔惠
作者：虞集
朝代：元

荔子枝头火齐红，高堂纨扇坐薰风。湘筠簟冷鱼波合，海柏梁深燕雨通。络纬岂知秋袂薄，扊扅长忆晓餐同。禁城来看花如锦，谁道清霜解恼公。
寄莆田先生
作者：虞集
朝代：元
体裁：五言律诗

悬榻尘生席，深居昼下帷。齐眉安馈食，拥髻近歌诗。药裹须钟乳，书题忆荔支。白头吟更苦，何必蜀人思。
寄赵子敬平章
作者：虞集
朝代：元

闻道乘閒入翠微，犹愁岚气湿人衣。道旁野树飞花尽，溪上春云作雨归。故旧钓丝轻在手，仙人棋局静忘机。赤松曾许同千载，儗向高秋傍鹤飞。
寄陈众仲助教上都作
作者：虞集
朝代：元

学省足清昼，词垣惊早秋。美人隔河汉，落月在高楼。持衣未成曲，吹笛不胜愁。还趋鳷鹊观，别制鹔鹴裘。
寄题汪道士草亭
作者：虞集
朝代：元

飞白妙娉婷，新题照草亭。仙遗相鹤法，客借换鹅经。雾雨归悬黍，风云护茯苓。遥知春昼永，深坐养《黄庭》。
将登华盖山
作者：虞集
朝代：元
体裁：七言律诗

石斛金钗感素秋，洞悬钟乳入山幽。扶衰不是人间药，强健聊为物外游。云作衣裳尘不染，诗成珠玉世谁收。石人久立黄茅月，岁岁能来为客留。
小源集事
作者：虞集
朝代：元
体裁：五言律诗

灵源佳气胜，古树接新烟。流水连书阁，彤云映玉泉。人閒修竹里，客放小窗前。地迥多豪侠，中原别有天。
山水图
作者：虞集
朝代：元

汎舟桑落浦，望见香炉峰。野水常敧树，山云不碍钟。桃源携客觅，松径与僧逢。为托荆关辈，添予九节筇。
己卯腊八日雪为魏伯亮赋
作者：虞集
朝代：元

官桥柳外雪飞绵，客舍樽前急管弦。僧粥晓分惊腊日，猎围晨出忆残年。白头长与青山对，华屋谁为翠黛怜。惟有寒梅能老大，独将清艳向江天。
己卯腊八日雪为魏伯亮赋·其二
作者：虞集
朝代：元

漫空飞絮散轻绵，所异寒威欲折弦。县令温存僵卧叟，词人解颂太平年。剪云为叶烦相寄，种玉成田不受怜。丹鼎温温千岁熟，乐天事业在知天。
平江开元雪窗光禅师访予临川山中其归也予与宾客用一雨六月凉中宵大江满分韵送之不足予为继之而予分得一字
作者：虞集
朝代：元

积雪何处高，蜀山最崷崒。海东极孤绝，目送断鸿一。徘徊桫椤树，宴坐但空室。园果堕宿雨，当昼从定出。八月露水繁，石钵满华蜜。相会岂无因，分床便深密。
应制题王朏画吴王纳凉图
作者：虞集
朝代：元
体裁：五言律诗

雨过大湖上，风生响屧廊。红绡拂几席，白纻制衣裳。朱光沦厚地，明月在高堂。何以保玉体，长年乐未央。
应天山
作者：虞集
朝代：元
体裁：古风

象山何崔巍，先哲昔爱之。循麓得青流，良田屋参差。似是桃源人，鸡犬相因依。粼粼白沙曲，奕奕丹雘驰。冷水自天来，杂花散玕琪。所以上方士，悠悠系遐思。丹霞炫金璧，清露在茅茨。海岛陋徐福，幅亭卑武夷。仙者自有道，黄鹤往来时。
张令鹿门图
作者：虞集
朝代：元

张侯襄阳人，深知襄阳乐。十年宦学怀襄阳，故托豪缣写山郭。老我不乐思蜀都，人言嵩阳好隐居。三十六峰常对面，水竹田庐还可图。欲往不能心懆懆，忽见新图被山恼。沙禽浦树俱可人，金涧石床为谁好？向来耆旧皆英雄，驾言从之道焉从。弄珠月冷识游女，沈剑潭深知卧龙。八月霜晴水清浅，闻道扁舟足回转。何时古寺傍檀溪，几处残碑在江岘。呼鹰台高秋草多，养鱼池中莲芡波。蜀嵩未必不如此，我今不游奈老何。张侯张侯早结屋，莫待史詹为君卜。要看陇上课儿耕，好在鱼梁白沙曲。
张令鹿门图
作者：虞集
朝代：元

张侯襄阳人，深知襄阳乐。十年宦学怀襄阳，故托豪缣写山郭。老我不乐思蜀都，人言嵩阳好隐居。三十六峰常对面，水竹田庐还可图。欲往不能心懆懆，忽见新图被山恼。沙禽浦树俱可人，金涧石床为谁好？向来耆旧皆英雄，驾言从之道焉从？弄珠月冷识游女，沉剑潭深知卧龙。八月霜晴水清浅，闻道扁舟足回转。何时古寺傍檀溪？几处残碑在江岘？呼鹰台高秋草多，养鱼池中莲芡波。蜀嵩未必不如此，我今不游奈老何！张侯张侯早结屋，莫待史詹为君卜。要看陇上课儿耕，好在鱼梁白沙曲。
张道士蜀山图
作者：虞集
朝代：元

碧玉参天是蜀山，旧曾飞度历孱颜。松风上接空歌外，萝月长悬合景间。试剑丹崖秋隼疾，濯缨清涧夜龙閒。君家虚靖归来日，冉冉蓬壶为忆还。
归蜀
作者：虞集
朝代：元

我到成都住五日，驷马桥下春水生。过江相送荷主意，还乡不留非我情。鸬鹚轻筏下溪足，鹦鹉小窗呼客名。赖得郫筒酒易醉，夜深冲雨汉州城。
徽宗画梨花青禽图
作者：虞集
朝代：元

宿雨初收禁林寂，玉斧临窗看春色。蒺藜沙上煖尘飞，何处人间作寒食。
忆三十年前与元复初参政同赋秋日梨花元有句云朝食叶底梨暮看枝上花而忘其后句因续之云
作者：虞集
朝代：元

朝食叶底梨，暮看枝上花。花开食实后，霜风振长柯。远水良可鉴，彩云亦易过。念尔白于雪，日暮当如何？
忆江南
作者：虞集
朝代：元

千岁事，何许觅松乔。急雨轻雷开道路，星河北斗转岧峣。相对话渔樵。
忆江南
作者：虞集
朝代：元

栏干曲，正面碧崔嵬。岚气着衣成紫雾，墨香横壁长苍苔。柏影扫空台。江海客，欲去更徘徊。雾发云鬟何处在，风泉雪磴几时来。鹤翅九秋开。
忆江南
作者：虞集
朝代：元

盘石上，新画太丘翁。扶老一枝风满袖，凌霄千岁露垂松。不与世间同。
忆江南
作者：虞集
朝代：元
体裁：词

阑干曲，正面碧崔嵬。岚气著衣成紫雾，墨香横壁长苍苔。柏影扫空台。江海客，欲去更徘徊。雾发云鬟何处在，风泉雪磴几时来。鹤翅九秋开。
忆江南·为陈溪山寿
作者：虞集
朝代：元

秋气至，寿斝注天香。燕坐喜看扶两几，击鲜何必混诸郎。长岁接宾行。
息斋竹
作者：虞集
朝代：元

紫貂早解猎围骖，一棹夷犹雪满簪。山雨欲来春树暗，尽将情思写江南。
戏作试问堂前石五首
作者：虞集
朝代：元

试问堂前石，来今几十年？衰颜空雨雪，幽致自风烟。微醉寒堪倚，孤吟静更眠。旧湖春水长，谁系钓鱼船。为问堂前石，何年别太湖？春风神不王，夜月影长孤。不中明堂柱，空馀艮岳图。颇思嘉种木，岁晚与相扶。为问堂前石，何无藤蔓缠？金莲疑可致，紫菊若为妍。旧梦遗波浪，閒情阅岁年。祇缘相识久，亲为濯清泉。碣石久沦海，女娲曾补天。乾坤遗蕞尔，雾雨护苍然。淬剑龙随化，弯弓虎自全。昔贤多赋此，谁赋最流传？为问堂前石，屡逢堂上人。远来嗟最久，独立与谁邻？运载劳车马，摩挲识凤麟。銮车书吉日，追琢到嶙峋。
戏作试问堂前石五首·其一
作者：虞集
朝代：元

试问堂前石，来今几十年？衰颜空雨雪，幽致自风烟。微醉寒堪倚，孤吟静更眠。旧湖春水长，谁系钓鱼船。
戏作试问堂前石五首·其三
作者：虞集
朝代：元

为问堂前石，何无藤蔓缠？金莲疑可致，紫菊若为妍。旧梦遗波浪，閒情阅岁年。祇缘相识久，亲为濯清泉。
戏作试问堂前石五首·其二
作者：虞集
朝代：元

为问堂前石，何年别太湖？春风神不王，夜月影长孤。不中明堂柱，空馀艮岳图。颇思嘉种木，岁晚与相扶。
戏作试问堂前石五首·其五
作者：虞集
朝代：元

为问堂前石，屡逢堂上人。远来嗟最久，独立与谁邻？运载劳车马，摩挲识凤麟。銮车书吉日，追琢到嶙峋。
戏作试问堂前石五首·其四
作者：虞集
朝代：元

碣石久沦海，女娲曾补天。乾坤遗蕞尔，雾雨护苍然。淬剑龙随化，弯弓虎自全。昔贤多赋此，谁赋最流传？
折桂令席上偶谈蜀汉事因赋短桂体
作者：虞集
朝代：元
体裁：词

鸾舆三顾茅庐。汉祚难扶，日暮桑榆。深渡南泸，长驱西蜀，力拒东吴。美乎周瑜妙术，悲夫关羽云殂。天数盈虚，造物乘除。问汝何如，早赋归欤。
抚郡天宁明极觉讲主陪敬斋监郡奉祠华盖特有高咏三读敬叹仆偶共清游辄复次韵衰退不工聊资笑粲
作者：虞集
朝代：元

三峰宫殿接新桥，十月长斋陟翠峣。朝步仍垂苍玉佩，登歌还引紫琼箫。千枝绛蜡连虹贯，五色香云向日飘。赖有高人陪后乘，轻清诗句似参寥。
挽文山丞相
作者：虞集
朝代：元
体裁：诗

徒把金戈挽落晖，南冠无奈北风吹。子房本为韩仇出，诸葛宁知汉祚移。云暗鼎湖龙去远，月明华表鹤归迟。不须更上新亭望，大不如前洒泪时。
捕鱼图
作者：虞集
朝代：元

网罟日相从，天寒泽国空。钓竿长倚树，老却渭川翁。
敬仲画扇
作者：虞集
朝代：元
体裁：古风

松根茯苓如石髓，服食令人寿千岁。子欲求之观此图，老身偃蹇枝扶疏。长镵篝火新雨霁，羽人丹丘期不至。却剪苍筤崖石间，吹作龙吟秋满山。
无俗念
作者：虞集
朝代：元

十年窗下，见古今成败，几多豪杰。谁会谁能谁不济，故纸数行明灭。乱叶西风，游丝春梦，转转无休歇。为他憔悴，不知有甚干涉。寥寥无住闲身，尽虚空界，一片中宵月。云去云来无定相，月亦本无圆缺。非色非空，非心非佛，教我如何说。不妨跬步，蟾蜍飞上银阙。
无俗念以上十三首强村丛书从鸣鹤馀音辑录
作者：虞集
朝代：元

十年窗下，见古今成败，几多豪杰。谁会谁能谁不济，故纸数行明灭。乱叶西风，游丝春梦，转转无休歇。为他憔悴，不知有甚干涉。寥寥无住闲身，尽虚空界，一片中宵月。云去云来无定相，月亦本无圆缺。非色非空，非心非佛，教我如何说。不妨跬步，蟾蜍飞上银阙。去另录案诗馀图谱补遗卷七误补虞集霜天晓角翦雪裁冰一首，原词乃宋楼作，见绝妙好词卷三。
无题
作者：虞集
朝代：元

贝阙珠宫夜不眠，露华浩浩月娟娟。不应又作人间梦，窈窕吹箫度碧烟。
日出行
作者：虞集
朝代：元

日出上城府，日暮当早归。城门已击柝，出郭何焉依？下马投馆人，空垣月当扉。凉风振庭树，巢鸟屡惊飞。起坐搔白发，忽如霜草稀。周公不复梦，仲尼故沾衣。老莱有孺色，传闻惟食薇。求之事已晚，徘徊行道微。
明皇按乐图
作者：虞集
朝代：元

新度《霓裳曲》，三年教得成。惊鸿浑不下，飞燕若为轻。芍药春亭暮，芙蓉野水生。梨园多白发，吹笛到天明。
春云
作者：虞集
朝代：元

春云漠漠度宫城，楼雪初融水未生。行过御沟成久立，起头枝上有流莺。
春妍带雪图
作者：虞集
朝代：元

玉茗深宫里，春妍带雪残。可怜五色羽，相并不知寒。
昭清观
作者：虞集
朝代：元
体裁：七言律诗

仙游亭子北门东，树木烟霞野径通。秋净华峰千仞表，春浓仙县百花中。昔人黄鹤何年去，九日清尊此会同。醉插菊花归路晚，莫令狂客恼山公。
晚过金山
作者：虞集
朝代：元
体裁：七言绝句

云连山树树连村，数笔元辉水墨痕。吟苦不知身入画，更添白鸟破烟昏。
曹将军马
作者：虞集
朝代：元

高秋风起玉关西，踣铁归朝十万蹄。貌得当时第一匹，昭陵风雨夜闻嘶。
曹霸下槽马
作者：虞集
朝代：元

枥下长年饱豆刍，谁通马语识踟蹰？主恩深重知何报，或者东封驾鼓车。
月出古城东
作者：虞集
朝代：元

月出古城东，海气浮空濛。车骑各已息，宫阙何穹窿。牧马草上露，吹笳沙际风。帐中忽闻雁，传令彀雕弓。
木芙蓉
作者：虞集
朝代：元

九月襄王宴渚宫，霓旌翠羽度云中。满汀山雨衣裳湿，宋玉愁多赋未工。
朱秀之杞菊轩
作者：虞集
朝代：元

高轩何所植，杞菊交根枝。紫实既秋熟，黄花亦晚滋。嘉名信共爱，何以疗予饥。此邦号富庶，士贾志怀资。萧条山石间，谁复见茕嫠。遗脱兼并馀，椎剥无完肌。纵彼百亩受，岂得安耘耔。种此顷步内，庶无征夺思。采撷勿违节，烹芼贵有宜。三咽可千岁，逍遥奉天随。
李伯宗录诗
作者：虞集
朝代：元

老去逢春祇谩吟，敢烦綵笔为追寻。玉堂天上成尘梦，茅舍山中称野心。万里云霄归鸟尽，孤村风雨落花深。文章传世知何用，空使高情慨古今。
李伯时九歌图
作者：虞集
朝代：元

太乙神君号东皇，玉质要妙含和阳。生生气始通微茫，绵绵蒸空神中央。浮英上罗文天章，覆冒下满谷与坑。旁塞无间灵无方，灵来乘柔往乘刚。湘君夫人镇相望，清温静好非淫伤。司命元老元气昌，手执藜杖色老苍。历劫寿命不可量，少君之寿同其长。离无异体合有常，出入万化终不亡。晶明发晨上榑桑，海天赫赫真金芒。质鍊不灭长垂光，河源混混流汤汤。伯也坐视无迎将，千古万古何堂堂。彼幽为厉为强梁，朝狸暮豹方鸱张。精魂熠耀志意荒，招之不反巫无良。屈生作歌沈九湘，世人传声罕寻详。祝融仙子调玄黄，九神出图百怪藏。不信请视虞公章。
李老谷
作者：虞集
朝代：元
体裁：古风

十转山崦交，九度沙碛溜。始辞平漠旷，稍接山木秀。老病畏行役，慰藉得良觏。秋岭晚更妍，寒花昼如绣。故园夫如何，朝阳眩霜柚。
李老谷
作者：虞集
朝代：元

十转山崦交，九度沙碛溜。始辞平漠旷，稍接山木秀。老病畏行役，慰藉得良觏。秋岭晚更妍，寒花昼如绣。故园夫如何？朝阳眩霜柚。
林皋亭
作者：虞集
朝代：元

九月天气肃，鹤鸣在林阴。使君甚好客，来者总能吟。红树秋山近，黄华夕露深。邻翁八九十，有酒即相寻。
某与胡伯友书问疏阔稍久因楚石藏主待谒翘仰高谊赋寄此诗
作者：虞集
朝代：元

乔木千章万壑秋，使君清兴在危楼。星沈夜水神鱼化，霜落寒汀宿雁留。红袖乌丝酣楚客，画屏银烛看吴钩。不知肯著枯藤杖，采采芙蓉涉远洲。
柯敬仲画古木疏篁
作者：虞集
朝代：元

不见丹丘四五年，幽篁古木更苍然。蒹葭霜露风连海，翡翠兰苕月在川。忆昔画图天上作，每题诗句世间传。前村深雪谁高卧，亦有晴虹贯夜船。
柳塘野鸭
作者：虞集
朝代：元

江南水退秋光浅，风柳参差万丝捲。鸳鸯在梁凫在渚，荡荡扁舟去家远。千艘转海古长策，白粲连江动秋色。断蒲折苇野水阔，烂烂明星且将弋。翠盘擎露夜深寒，玉色亭亭落月残。太液池头黄鹄下，梦中曾见画中看。
柳梢青
作者：虞集
朝代：元
体裁：词

从别幽华。玉堂金马，十载忘家。横幅疏枝，如逢旧识，同在天涯。荒村茅屋欹斜。待归去、重寻钓槎。解却丝钩，青鞋藜杖，翠竹江沙。
柳梢青
作者：虞集
朝代：元

从别幽花。玉堂金马，十载忘家。横幅疏枝，如逢旧识，同在天涯。荒村茅屋敧斜。待归去、重寻钓槎。解却丝钩，青鞋藜杖，翠竹江沙。
柳梢青至顺癸酉立春，客有持逃禅翁此卷相
作者：虞集
朝代：元

题柳梢青调，亦赋一首云从别幽花。玉堂金马，十载忘家。横幅疏枝，如逢旧识，同在天涯。荒村茅屋欹斜。待归去、重寻钓槎。解却丝钩，青鞋藜杖，翠竹江沙。
桂亭
作者：虞集
朝代：元
体裁：七言绝句

夜色澄澄海气深，水光荡漾入帘旌。冰肌玉骨便清梦，不为吹萧送月明。
楚石琛藏主自蒋山归却欲就丛林阅藏同舟清江之上赋此赠之
作者：虞集
朝代：元

手携北山云，却上西江水。月明洲渚生，叶落风不起。虚舟不移棹，寒波钓金鲤。银河转碧落，北斗去天咫。龙吟匣中剑，虎跃弦上矢。杀机谁敢当，吹毛岂轻试。贝叶启千函，木榻脱双履。惟应胜壁观，悠悠度年岁。
次韵伯庸尚书春暮游七祖真人庵兼简吴宗师二首
作者：虞集
朝代：元

石渠承雨作流泉，中有参差荇菜牵。花近飞觞鱼骇逝，柳低步障燕随穿。红尘朝路常参吏，清昼斋居几劫仙。但乞会稽寻贺监，酒船一棹水中天。一住京华三十年，春花秋月谩相牵。高情总付珠帘卷，危坐空馀木榻穿。水曲停骖新禊事，墙阴题字昔游仙。动成陈迹多惆怅，安得长生老后天。
次韵伯庸尚书春暮游七祖真人庵兼简吴宗师二首·其一
作者：虞集
朝代：元

石渠承雨作流泉，中有参差荇菜牵。花近飞觞鱼骇逝，柳低步障燕随穿。红尘朝路常参吏，清昼斋居几劫仙。但乞会稽寻贺监，酒船一棹水中天。
次韵伯庸尚书春暮游七祖真人庵兼简吴宗师二首·其二
作者：虞集
朝代：元

一住京华三十年，春花秋月谩相牵。高情总付珠帘卷，危坐空馀木榻穿。水曲停骖新禊事，墙阴题字昔游仙。动成陈迹多惆怅，安得长生老后天。
次韵叶宾月山居十首
作者：虞集
朝代：元

冰泮溪流碧，云生岛屿红。轻阴残梦里，远树乱愁中。鸥外兼晴絮，莺边共晚风。地偏山气近，霏霭湿房栊。露冷天光逼，溪澄夜影圆。水花含窈窕，山吹纵清绵。为觅洪崖侣，重寻赤壁船。翻愁孤鹤外，回互万山连。绿琐依松润，缃帘乱藓斑。吹笙花下散，飞燕雨中还。有客归谋酒，无言卧看山。春禽忽相唤，深树两关关。风日宜芳岁，烟霞乐燕居。坐深閒看弈，烛冷静修书。腊酝红生玉，春盘绿间蔬。但须门有客，不问食无鱼。
次韵叶宾月山居十首·其一
作者：虞集
朝代：元

冰泮溪流碧，云生岛屿红。轻阴残梦里，远树乱愁中。鸥外兼晴絮，莺边共晚风。地偏山气近，霏霭湿房栊。
次韵叶宾月山居十首·其三
作者：虞集
朝代：元

绿琐依松润，缃帘乱藓斑。吹笙花下散，飞燕雨中还。有客归谋酒，无言卧看山。春禽忽相唤，深树两关关。
次韵叶宾月山居十首·其二
作者：虞集
朝代：元

露冷天光逼，溪澄夜影圆。水花含窈窕，山吹纵清绵。为觅洪崖侣，重寻赤壁船。翻愁孤鹤外，回互万山连。
次韵叶宾月山居十首·其四
作者：虞集
朝代：元

风日宜芳岁，烟霞乐燕居。坐深閒看弈，烛冷静修书。腊酝红生玉，春盘绿间蔬。但须门有客，不问食无鱼。
次韵国子监同官二首
作者：虞集
朝代：元

坐隐乌皮髀肉消，诸生应笑懒边韶。阶前老马随秋草，袖里遗编俟早朝。乞米西邻晨有粥，留家南国暑无绡。经明亦是归耕好，清梦无时万里桥。学宫南直禁垣阴，假寓惟愁两壁沈。一曲镜湖遗老事，三年经幄小臣心。银河回夜天逾近，草径迎秋露转深。珍重乡人居巷北，时能来往和鸣琴。
次韵国子监同官二首·其一
作者：虞集
朝代：元

坐隐乌皮髀肉消，诸生应笑懒边韶。阶前老马随秋草，袖里遗编俟早朝。乞米西邻晨有粥，留家南国暑无绡。经明亦是归耕好，清梦无时万里桥。
次韵国子监同官二首·其二
作者：虞集
朝代：元

学宫南直禁垣阴，假寓惟愁两壁沈。一曲镜湖遗老事，三年经幄小臣心。银河回夜天逾近，草径迎秋露转深。珍重乡人居巷北，时能来往和鸣琴。
次韵太朴良友对何仙舟读书山中见怀之作
作者：虞集
朝代：元

得谢荷休泽，消摇在岩阿。结庐庇风雨，樊圃搴藤萝。塞坐古人书，日夕犹咏歌。追念少壮日，玩愒亦已多。兢兢事补塞，奈此迟暮何。美人百里内，邈若隔山河。兴怀贻好音，缊藉三春花。报言慎芳岁，卷石崇巍峨。
次韵宋显甫
作者：虞集
朝代：元

御沟雪融三月初，凫鹥鸿雁总来居。蒲萄水绿可为酒，杨柳条青堪贯鱼。迤逦天河起箕尾，滉瀁云海浮青涂。舟前花落傍飞燕，堤上风来湿舞裾。翠辇时留金騕袅，锦波不著玉芙蕖。临流宋玉偏能赋，莫待东都客问予。
次韵宋诚甫学士城南访病暮归
作者：虞集
朝代：元

骑马城南觅旧题，飘萧席帽碧云低。东风花柳过韦曲，落日儿童唱大堤。绣阁岂无和玉髓，锦囊还有铸金蹄。归来吟转楼头月，池冷芙蓉翡翠栖。
次韵寄元复初
作者：虞集
朝代：元

黄梁梦觉人千里，白璧归来月一缸。尊酒几时忘北海，束书无路到东窗。卧龙宛宛冰生壑，飞鹤翩翩雪洒江。无限心期总寥落，秋风烟树引归幢。
次韵张蔡国公淡庵青山寺诗
作者：虞集
朝代：元

相国观山负夙期，圣恩祇许暂相违。身随云影留三宿，心了泉声绝百非。开士谈空依宝树，野人耕雨荐山薇。双龙深护安禅处，绕坐诸天近紫微。
次韵朱本初访李溉之学士不遇
作者：虞集
朝代：元

城南城北煖尘飞，伐木相求苦未归。吟到碧桃还细雨，行寻芳草又斜晖。绮窗綵笔题诗遍，斗帐沈香入袖微。共载小车胜上马，重游莫待晓红稀。
次韵李侍读东平王哀诗
作者：虞集
朝代：元

宇宙生奇变，明良陷逆图。传闻昏白昼，悲愤结全区。治极机潜否，恩深事失谟。犯车仍断軏，坏户竟伤枢。魑魅嫌明镜，强梁忌雅模。甘心成首祸，藉口肆群腴。隐忍危冲决，凭陵善唯俞。自天傒鈇钺，累月具箪壶。裹革疑亡地，招魂竞出都。笳鸣残夕月，马偾四交衢。所痛仓皇际，将无古昔殊。腹心何蛊蚀，肘腋不支梧。列位多翘楚，干城总豹貙。讵言归厄数，不复颂贞符。天讨公无赦，皇心爱不姑。报雠论婉娈，锡爵酹呜呼。相业今如在，民生实少痡。谁能疵璧玉，唯有泣琼珠。执简书群盗，当关欠一夫。驰奔嗟薄日，沐浴止中途。决去思投阙，违之或汎湖。危知无复死，恨不奋前诛。春雨烦冤涤，朝阳癙思疏。讴吟申感慨，述作惧荒芜。芒忽思离散，焄蒿起苑枯。神还嵩岳峻，气直斗杓孤。陟降先皇侧，回翔造化徒。英灵常会合，瞻想岂虚无。
次韵杜德常典签秋日西山有感二首
作者：虞集
朝代：元

落日龙舟山下回，寺门依旧对山开。霜凋碧树烟生草，从此频伤八月来。每进文章出殿迟，日华西转万年枝。甘泉罢幸扬雄老，满鬓秋风不受吹。
次韵杜德常典签秋日西山有感二首·其一
作者：虞集
朝代：元

落日龙舟山下回，寺门依旧对山开。霜凋碧树烟生草，从此频伤八月来。
次韵杜德常典签秋日西山有感二首·其二
作者：虞集
朝代：元

每进文章出殿迟，日华西转万年枝。甘泉罢幸扬雄老，满鬓秋风不受吹。
次韵杜德常博士万岁山
作者：虞集
朝代：元

秘阁沈沈便殿西，频年立此听春鹂。风摇翠岸新生柳，雨浥铜池旧产芝。玉几由来常咫尺，衡门此日遂栖迟。申生欲去柴车在，杜甫长吟雪鬓垂。墨沼游鱼翻宿藻，画檐飞燕罥晴丝。山中竹簟凉如水，应共钧天九奏时。
次韵杨友直北行道中
作者：虞集
朝代：元

萧萧戎马昔升虚，壮士吹笳惨不舒。关外羽书三月急，道傍茅舍百年馀。沙田雨足仍生黍，河水冰消不禁渔。洛下贾生犹献策，平明立在玉阶除。
次韵竹枝歌答袁伯长三首
作者：虞集
朝代：元

沙禽东去避网罗，荡舟相逐如远何。越山青青越女白，从此劳人魂梦多。春江风涛苦欲归，东尽沧溟南斗低。明年白日百花静，忆尔琴中乌夜啼。燕姬当炉玉雪清，箫中吹得凤凰声。不及晴江转柁鼓，洗盏船头沙鸟鸣。
次韵竹枝歌答袁伯长三首·其一
作者：虞集
朝代：元

沙禽东去避网罗，荡舟相逐如远何。越山青青越女白，从此劳人魂梦多。
次韵竹枝歌答袁伯长三首·其三
作者：虞集
朝代：元

燕姬当炉玉雪清，箫中吹得凤凰声。不及晴江转柁鼓，洗盏船头沙鸟鸣。
次韵竹枝歌答袁伯长三首·其二
作者：虞集
朝代：元

春江风涛苦欲归，东尽沧溟南斗低。明年白日百花静，忆尔琴中乌夜啼。
次韵答鲁子晕参政二首
作者：虞集
朝代：元

海风吹雨散晨曦，纨扇高堂两鬓丝。想见东南宾客盛，临江酾酒看潮时。病鹤前年下玉京，空巢聊寄一毛轻。白云千载悠悠外，自照寒溪野水清。
次韵答鲁子晕参政二首·其一
作者：虞集
朝代：元

海风吹雨散晨曦，纨扇高堂两鬓丝。想见东南宾客盛，临江酾酒看潮时。
次韵答鲁子晕参政二首·其二
作者：虞集
朝代：元

病鹤前年下玉京，空巢聊寄一毛轻。白云千载悠悠外，自照寒溪野水清。
次韵筠轩司徒足成旦公所藏英宗御题之句元题曰日光照吾民月色清我心又题琴曰至治之音二首
作者：虞集
朝代：元

化国多长日，高人侍紫宸。观书从上相，属笔念生民。云汉文章备，风雷号令新。惟应青简在，能载古风淳。御翰龙池晓，翻经鹫殿阴。云依清静叶，月印妙明心。千载堂堂去，诸天肃肃临。朱弦谁为鼓？至治有遗音。
次韵筠轩司徒足成旦公所藏英宗御题之句元题曰日光照吾民月色清我心又题琴曰至治之音二首·其一
作者：虞集
朝代：元

化国多长日，高人侍紫宸。观书从上相，属笔念生民。云汉文章备，风雷号令新。惟应青简在，能载古风淳。
次韵筠轩司徒足成旦公所藏英宗御题之句元题曰日光照吾民月色清我心又题琴曰至治之音二首·其二
作者：虞集
朝代：元

御翰龙池晓，翻经鹫殿阴。云依清静叶，月印妙明心。千载堂堂去，诸天肃肃临。朱弦谁为鼓？至治有遗音。
次韵阿荣存初参议秋夜见寄
作者：虞集
朝代：元

寓馆城门夕，高秋雨露开。天垂华盖近，月转紫垣来。疏阔思良会，淹留到不才。深期谢安石，挥麈散风埃。
次韵陈溪山棕履二首
作者：虞集
朝代：元

解舄还上方，归山据枯槁。禁足结僧夏，陈编谢探讨。隐几或过昼，凝尘遂忘扫。行庭不见人，谁或践生草。实由筋力衰，无复驰走好。前年当此时，严召出城早。追度龙门水，赐见沙领道。鼎湖忽踰年，始克罢趋造。感君素履咏，幽贞可长保。番番茹芝人，长歌岂知老。六月乃屡雨，良田不忧槁。独念桂林戍，触热赴南讨。道路备攘掠，所过净于扫。缚人夜送军，吏卒何草草。蛮獠亦人类，义利启戎好。寻原可制乱，机要贵及早。夜来送者还，颇言暍横道。诸军四面集，同月约皆造。谁为饥渴谋，性命安可保。藜藿虽满盘，对之令人老。
次韵陈溪山棕履二首·其一
作者：虞集
朝代：元

解舄还上方，归山据枯槁。禁足结僧夏，陈编谢探讨。隐几或过昼，凝尘遂忘扫。行庭不见人，谁或践生草。实由筋力衰，无复驰走好。前年当此时，严召出城早。追度龙门水，赐见沙领道。鼎湖忽踰年，始克罢趋造。感君素履咏，幽贞可长保。番番茹芝人，长歌岂知老。
次韵陈溪山棕履二首·其二
作者：虞集
朝代：元

六月乃屡雨，良田不忧槁。独念桂林戍，触热赴南讨。道路备攘掠，所过净于扫。缚人夜送军，吏卒何草草。蛮獠亦人类，义利启戎好。寻原可制乱，机要贵及早。夜来送者还，颇言暍横道。诸军四面集，同月约皆造。谁为饥渴谋，性命安可保。藜藿虽满盘，对之令人老。
次韵陈溪山红梅三首
作者：虞集
朝代：元

冰雪肌肤染绛云，岁寒林下对吟身。先天气至浑如醉，初日光融转更新。白发无能酬造化，金丹有道驻长春。少年莫笑诗成处，倾倒相欢忘主宾。春晓红生岛屿云，此中尽著两閒身。不愁花笑发须白，漫诧人间句法新。曲水徘徊天上日，深杯斟酌自家春。繁英未落须频到，翠实金盘尚及宾。雪后孤根发暖云，栽培本自一人身。紫薇遗意成千古，绛萼深期又一新。忠厚敢忘嘉树赋，冲和思广北枝春。若为稚子犹堪教，三祝三加望大宾。
次韵陈溪山红梅三首·其一
作者：虞集
朝代：元

冰雪肌肤染绛云，岁寒林下对吟身。先天气至浑如醉，初日光融转更新。白发无能酬造化，金丹有道驻长春。少年莫笑诗成处，倾倒相欢忘主宾。
次韵陈溪山红梅三首·其三
作者：虞集
朝代：元

雪后孤根发暖云，栽培本自一人身。紫薇遗意成千古，绛萼深期又一新。忠厚敢忘嘉树赋，冲和思广北枝春。若为稚子犹堪教，三祝三加望大宾。
次韵陈溪山红梅三首·其二
作者：虞集
朝代：元

春晓红生岛屿云，此中尽著两閒身。不愁花笑发须白，漫诧人间句法新。曲水徘徊天上日，深杯斟酌自家春。繁英未落须频到，翠实金盘尚及宾。
次韵马伯庸宝监学士见贻诗并简曹子贞学士燕信臣待制彭允蹈待制
作者：虞集
朝代：元

禁庐晓直夹城西，经笥龙光映壁奎。绕阁浮云飞野马，当阶生草伏驯麛。雷行已识天无妄，风烈唯闻帝弗迷。徒积寸诚无补报，每还冰署欲鸡栖。
次韵马伯庸少监四首
作者：虞集
朝代：元

仍岁从巡幸，山川识重临。讲帏来济济，驰道止骎骎。五月衣裘薄，诸生坐席深。归耕何待老，莫问二疏金。移跸宫城曙，烟花绕阁重。来王俱属籍，称使不传烽。赐席还亲问，囊书更手封。恐烦宣室召，视日转苍龙。臣甫多愁思，长歌拜杜鹃。凿崖通阁道，积水放楼船。惆怅霜横野，栖迟雪满颠。经行看宿草，碧色自年年。太平知永日，渐老惜芳晨。论说惭孤学，推扬负相臣。退思常感慨，拜赐每逡巡。郊薮多閒地，馀生托凤麟。
次韵马伯庸少监四首·其一
作者：虞集
朝代：元

仍岁从巡幸，山川识重临。讲帏来济济，驰道止骎骎。五月衣裘薄，诸生坐席深。归耕何待老，莫问二疏金。
次韵马伯庸少监四首·其三
作者：虞集
朝代：元

臣甫多愁思，长歌拜杜鹃。凿崖通阁道，积水放楼船。惆怅霜横野，栖迟雪满颠。经行看宿草，碧色自年年。
次韵马伯庸少监四首·其二
作者：虞集
朝代：元

移跸宫城曙，烟花绕阁重。来王俱属籍，称使不传烽。赐席还亲问，囊书更手封。恐烦宣室召，视日转苍龙。
次韵马伯庸少监四首·其四
作者：虞集
朝代：元

太平知永日，渐老惜芳晨。论说惭孤学，推扬负相臣。退思常感慨，拜赐每逡巡。郊薮多閒地，馀生托凤麟。
次韵马伯庸尚书
作者：虞集
朝代：元

邃阁晨趋禁掖西，暮街骑马及鸡栖。退朝每想花边散，得句应从竹上题。赐被南宫无宿火，斋居方丈有蒸藜。凤池何似承明近，久候文星共聚奎。
欧阳元功待制入院后仆以兼领成均辰酉甚严绝不得相见今夜当同宿斋宫赋此先寄并简谢敬德修撰
作者：虞集
朝代：元

学省初兼禁直稀，故人同署却相违。食馀苜蓿承朝日，坐候棠梨过夕晖。预喜奉祠秋寺烛，定知催襆早朝衣。今晨瘦马经门巷，想拥青绫尚掩扉。
正月十一日朝回即事
作者：虞集
朝代：元

宫树春阴合，霓旌拂曙来。天光临阁道，云气转蓬莱。昼漏沈沈鼓，晨尊滟滟杯。香霏帘底雾，乐殷殿前雷。祥瑞仪曹奏，珍淳尚食催。舞庭分鹭序，效献过龙媒。融雪微生草，轻风不动埃。老人南极至，王母上方回。玉色何多喜，金华得重陪。裁诗贺新雨，西阁待门开。
步虚词
作者：虞集
朝代：元

步虚长松下，流响白云閒。华星列爟火，明月悬佩环。肃然降灵气，穆若愉妙颜。竹宫憺清夜，望拜久乃还。
步虚词·其一
作者：虞集
朝代：元
体裁：五言律诗

步虚长松下，流响白云间。华星列爟火，明月悬佩环。肃然降灵气，穆若愉妙颜。竹宫澹清夜，望拜久乃还。
步虚词·其三
作者：虞集
朝代：元
体裁：古风

朱光出东海，高台迎赫曦。六龙献阳燧，九凤保金支。鍊丹轩辕鼎，濯景昆崙池。拜赐冰玉佩，玄洲共遨嬉。
步虚词·其二
作者：虞集
朝代：元
体裁：古风

稽首望太霞，离罗间层霄。絪缊结冲气，要眇出空谣。前参于景精，后引务猷收。摄衣上白鹤，招摇事晨朝。
水芙蓉
作者：虞集
朝代：元

长洲宫沼醉西施，荡漾兰舟不自持。愿奉君王千岁乐，一盘清露玉淋漓。
江村秋晚图
作者：虞集
朝代：元
体裁：五言绝句

依约米家船，疏林薄暮烟。新诗吟未了，槎上钓江鳊。
江楼看剑歌
作者：虞集
朝代：元
体裁：乐府曲辞

豫章高秋晏高阁，乃出此剑相娱乐。当时冶铸绝精英，土蚀沙沉更销铄。遗质所存如冷电，江光不与昼光却。神光内閟气逾深，识察谁能动冥漠。等閒千年不一试，壮士酣歌谩挥霍。嗟予衰朽雪满颠，空对凉风起天末。或言江中有蛟壁，当烦仙人下寥廓。吾故临风拂其锷，俾伏崖阴无敢作。
江贯道江山平远图
作者：虞集
朝代：元

江参去世二百年，翰墨零落多无传。人间几人写山水，谁能意在挥毫前。昨见石林旧家物，春雷叠嶂初破墨。我和叶诗颇豪放，三者相望都突兀。险危易好平远难，如此千里数尺间。高云舒卷非散地，丽日照耀皆名山。我持美脯酒一斗，墨汁盈盘可濡首。江生精神作此山，向山呼生当至否？高秋银汉天无云，帷中泠然来夜分。黄茅岭头华盖顶，画我独访浮丘君。
法驾导引
作者：虞集
朝代：元

盘石上，新画太丘翁。扶老一枝风满袖，凌霄千岁露垂松。不与世间
法驾导引为陈溪山寿
作者：虞集
朝代：元

秋气至，寿＊注天香。燕坐喜看扶两几，击鲜何必＊诸郎。长岁接宾
法驾导引庐山寻真观题
作者：虞集
朝代：元

栏干曲，正面碧崔嵬。岚气着衣成紫雾，墨香横壁长苍苔。柏影扫空台。江海客，欲去更徘徊。雾发云鬟何处在，风泉雪磴几时来。鹤翅九秋
泰定甲子上京有感次韵马伯庸待制
作者：虞集
朝代：元

翰音迎日毂，仪羽集云路。寂寞就书阁，老大长郎署。为山望成岑，织锦待盈度。我行起视夜，星汉非故处。
洪厓桥
作者：虞集
朝代：元

澄江如练碧悠悠，一色芦花覆远洲。无尽春天归雁急，月明寒影不曾留。
浣溪沙
作者：虞集
朝代：元

江上秋风日夜生。萧萧两鬓葛衣轻。芭蕉丛竹共幽情。病骨不禁湘簟冷，梦魂犹似玉堂清。画檐疏雨过三更。
浣溪沙
作者：虞集
朝代：元
体裁：词

风力清严扫暮烟。纤尘不疑月婵娟。太虚那得有中边。大地山河空复影，九霄宫阙旧无传。几承剑气一飘然。
浣溪沙·次韵礼院孟子周佥院秋夜曲二叠
作者：虞集
朝代：元

天阔秋高初夜长。浮尘消尽雾苍茫。澄澄孤月转危墙。金井有声惟坠露，玉阶无色乍疑霜。不闻人语只吟螀。
浣溪沙·次韵礼院孟子周佥院秋夜曲二叠
作者：虞集
朝代：元
体裁：词

天阔秋高初夜长。浮尘销尽雾苍茫。澄澄孤月转危墙。金井有声惟坠露，玉阶无色乍疑霜。不闻人语只吟螀。
浣溪沙次韵礼院孟子周佥院秋夜曲二叠
作者：虞集
朝代：元

天阔秋高初夜长。浮尘消尽雾苍茫。澄澄孤月转危墙。金井有声惟坠露，玉阶无色乍疑霜。不闻人语只吟＊。
游冈子原呈王学士
作者：虞集
朝代：元

冈子原头春色浓，小车晨出看东风。雨馀林润人乌好，日煖沙平我马同。西引峰峦来座上，东瞻楼阁起天中。咏归莫作匆匆晚，傥解相逢击壤翁。
湛湛行
作者：虞集
朝代：元

湛湛天宇玄以黝，星白如银垂近人。牛羊散漫草多露，大帐中野傍无邻。去年八月羽书急，妇女上马小儿泣。今年八月天子来，身属櫜鞬月中立。
溪桥踏雪
作者：虞集
朝代：元

万竹孤亭积雪明，冲寒先到寄高情。过桥不是寻常客，共听空山裂帛声。
滕昌祐蘹香睡鹅图
作者：虞集
朝代：元

苍鹅惜毛羽，宛宛卧春雨。雨馀日照沙，上有蘹香花。怀香不自献，梦到金鸾殿。殿池多跃鱼，君王方草书。
滕王阁
作者：虞集
朝代：元

城头高阁插苍茫，百尺阑干背夕阳。秋雨鱼龙非故物，春风蛱蝶是何王。帆樯急急来彭蠡，车盖童童出豫章。灯火夜归湖上路，隔篱呼酒说干将。
满庭芳·微雨经宵
作者：虞集
朝代：元
体裁：词

微雨经宵，暖烟笼昼，相寻闲步堤沙。露桃风絮，香影傍乌纱。徙倚江楼最久，绮窗迥、翠拥双丫。轻鸥外，水村山郭，帆过泊谁家。东华。尘土梦，汉宫传蜡，隋树啼鸦。记当时携手，何处天涯。日暮清吟未足，听街鼓、催发香车。山翁醉，惊雷散雹，深夜未停挝。
漫兴
作者：虞集
朝代：元

雨阁添衣润，风帘隐几高。白头更事少，病目向书劳。南客传音信，东家问酒醪。江边茅屋破，归楫若为操。
澧州谢家通济桥
作者：虞集
朝代：元
体裁：古风

澧有兰兮沅有芷，相望涓涓隔秋水。蛟龙回夜隐波深，虹霓乘晨驾空起。千年石尉何西东，天下有道津梁通。朝祠东皇苍云中，行人无忘怀谢公。
烛影摇红
作者：虞集
朝代：元

雪映虚檐，梦魂正绕阳台近。朝来谁为护重笼，云卧衣裳冷。应念兰心薰性。对芳年、才华自信。洞房春暖，换羽移宫，珠圆丝莹。板压红牙，手痕犹在余香泯。当时惟待醉翁来，教听莺声引。可惜闲情未领。但雕梁、尘销雾暝。几回清夜，月转西廊，梧桐疏影。
烛影摇红淮南故将军家有歌妓，才容自许，
作者：虞集
朝代：元
体裁：词

愿一见公，竟不及见而卒。客有为以赋此曲者雪映虚檐，梦魂正绕阳台近。朝来谁为护重笼，云卧衣裳冷。应念兰心薰性。对芳年、才华自信。洞房春暖，换羽移宫，珠圆丝莹。板压红牙，手痕犹在余香泯。当时惟待醉翁来，教听莺声引。可惜闲情未领。但雕梁、尘销雾暝。几回清夜，月转西廊，梧桐疏影。
燕文贵小景
作者：虞集
朝代：元
体裁：五言绝句

行尽长松径，溪头有小舟。鉴湖如赐与，终日弄清流。
燕陈公子宅赠燕学士
作者：虞集
朝代：元

落日照大堤，花间闻马嘶。城头鼓角起，相送五门西。
玉华山
作者：虞集
朝代：元

何处清江拥玉华，手题名榜寄仙家。光凝石殿千年雪，影动银河八月槎。藏药宝函腾玉气，说诗瑶席散天葩。奎章阁吏无能赋，得似新官蔡少霞。
玉堂燕集图
作者：虞集
朝代：元

朝廷多暇日，别馆又青春。薄醉犹催酒，清歌况有人。玉堂金砚匣，翠袖白纶巾。老去浑无赖，凭谁为写真。
玉堂读卷
作者：虞集
朝代：元

玉堂策士诏儒臣，御笔亲题墨色新。省树坐移帘底日，宫壶驰赐殿头春。虞庭制作夔龙盛，汉代文章董贾醇。书阁暮年偏感遇，但歌天保播皇仁。
玉堂读卷杂赋次韵
作者：虞集
朝代：元

待漏宫门听钥开，袖中进卷总贤才。奏名殿里千花合，传敕阶前好雨来。千花覆槛柳垂丝，昼刻传呼淑景迟。圣主自观新进策，侍臣簪笔立多时。
玉堂读卷杂赋次韵·其一
作者：虞集
朝代：元

待漏宫门听钥开，袖中进卷总贤才。奏名殿里千花合，传敕阶前好雨来。
玉堂读卷杂赋次韵·其二
作者：虞集
朝代：元

千花覆槛柳垂丝，昼刻传呼淑景迟。圣主自观新进策，侍臣簪笔立多时。
玉隆宫所藏宋乾道宸翰云壑二字
作者：虞集
朝代：元

昔者云归壑，天章自九重。日华常映凤，山气尽成龙。俯仰遗陈迹，高深俨德容。飘然化春雨，结想在高松。
玉隆留题
作者：虞集
朝代：元

仙真治兹山，重阜隐延广。冲奥元气会，运至法灵响。与世作司命，神宇廓弘敞。及门春雨来，玄感副夙仰。摩挲晋时树，托身何萧爽。千载抱微息，日月共来往。欲为黄发期，日待紫芝长。上天垂光彩，月出江海上。故人不可待，惆怅理归鞅。
玉龙图
作者：虞集
朝代：元

贝阙澄澄海月生，水晶帘影接空明。鲛绡剪得霓裳就，却拥冰髯上太清。
王仪伯参政见和郊字韵诗复用韵叙谢二首
作者：虞集
朝代：元

龙游宫沼凤游郊，通水明堂不剪茅。绵蕝草仪三日具，大亨飨帝五云交。执舆已信神为马，和鼎宁容祝代庖。八月凉风张乐地，颂声洋溢播云巢。圣远言湮感垫昏，河汾千载最知恩。垂绅论道称前古，束发明经奉至尊。车骑身从游汗漫，庭闱心在视寒温。朝回未觉归途晚，斗柄西移揭角根。
王仪伯参政见和郊字韵诗复用韵叙谢二首·其一
作者：虞集
朝代：元

龙游宫沼凤游郊，通水明堂不剪茅。绵蕝草仪三日具，大亨飨帝五云交。执舆已信神为马，和鼎宁容祝代庖。八月凉风张乐地，颂声洋溢播云巢。
王仪伯参政见和郊字韵诗复用韵叙谢二首·其二
作者：虞集
朝代：元

圣远言湮感垫昏，河汾千载最知恩。垂绅论道称前古，束发明经奉至尊。车骑身从游汗漫，庭闱心在视寒温。朝回未觉归途晚，斗柄西移揭角根。
王庶山水
作者：虞集
朝代：元

蜀人偏爱蜀江山，图画苍茫咫尺间。驷马桥边车盖合，百花潭上钓舟閒。亦知杜甫贫能赋，应叹扬雄老不还。花重锦官难得见，杜鹃啼处雨斑斑。
王朋梅东凉亭图延祐中奉敕所作草也
作者：虞集
朝代：元

滦水东流紫雾开，千门万户起崔嵬。坡陀草色如波浪，长是銮舆六月来。
王母图
作者：虞集
朝代：元

偷桃小儿痴且妍，恃恩无赖更蒙怜。窃翻雷电天公怒，风雨落花红九川。黄竹遗墟白雪高，空桑戴胜向晨嗥。茂陵多欲非仙器，枉赐金盘五色桃。
王母图
作者：虞集
朝代：元
体裁：七言绝句

西望瑶池斗柄旋，金明水净月娟娟。请观阿母神仙籍，名在龟山第几篇。
王母图·其一
作者：虞集
朝代：元

偷桃小儿痴且妍，恃恩无赖更蒙怜。窃翻雷电天公怒，风雨落花红九川。
王母图·其二
作者：虞集
朝代：元

黄竹遗墟白雪高，空桑戴胜向晨嗥。茂陵多欲非仙器，枉赐金盘五色桃。
环洲诗为蔡天璧作
作者：虞集
朝代：元
体裁：四言诗

爰有清流，环我中洲。杂花鲜明，芳草和柔。咏有文君，鸣有雎鸠。采采游女，侃侃良俦。载泳载游，在我中沚。溯溯无端，沿沿无止。既采蘋藻，亦有兰芷。观彼嘉鱼，一日千里。彼畎彼亩，皆为方田。分合雍丘，我流璧旋。星回于天，云媚于川。君子乐岂，眉寿永年。言命轻舟，言载百壶。驾我乘黄，履我双凫。汎汎彭蠡，至于匡庐。咏歌以归，清风载途。
田舍
作者：虞集
朝代：元

晨昏车马乱云烟，花下追游亦偶然。百舌无声春亦去，萧萧田舍日高眠。
甲戌四月十七日至临川冲云寺祝圣寿斋罢为赋此诗
作者：虞集
朝代：元

郭西寺门双石头，水槛相对林塘幽。白花过雨落松暝，黄鸟隔溪鸣麦秋。衰朽虚蒙宣室问，淹迟实爱小山留。为贪佛日同僧话，满袖天香念旧游。
画双蝶
作者：虞集
朝代：元

舞罢庭花落，池边看睡凫。无端双蛱蝶，飞上绣罗襦。
画扇雀竹
作者：虞集
朝代：元
体裁：五言绝句

啄粟野田暮，飞鸣亦求雌。谁家江上雨，发船歌竹枝。
画桧
作者：虞集
朝代：元

茅山多古树，此桧更长生。鹳鹤栖来稳，蛟龙化得成。云深还近户，月落似闻笙。千载如相见，苍然故旧情。
画虎图赠真一先生
作者：虞集
朝代：元

猎猎霜风木叶乾，月明曾过越王山。青龙久待蟠仙鼎，赤豹相呼守帝关。终岁采芝茅阜曲，丰年收谷杏林间。谁家稚子能为御？长与桃椎共往还。
画马二首
作者：虞集
朝代：元

萧条沙苑贰师还，苜蓿秋风尽日閒。白发圉人曾习御，长鸣知是忆关山。虢国夫人学画眉，宫门催入许先驰。春风十里闻芗泽，新赐金鞍不受骑。
画马二首·其一
作者：虞集
朝代：元

萧条沙苑贰师还，苜蓿秋风尽日閒。白发圉人曾习御，长鸣知是忆关山。
画马二首·其二
作者：虞集
朝代：元

虢国夫人学画眉，宫门催入许先驰。春风十里闻芗泽，新赐金鞍不受骑。
画鹤
作者：虞集
朝代：元

薛公少保昔画鹤，毛羽萧条向寥廓。通泉县壁久微茫，故物都非况城郭。长鸣阔步貌閒暇，解写高情亦奇作。田中芝草日应长，石上松花晚犹落。赤壁江深孤月小，白云野迥秋霄薄。群帝相从绛节朝，八公许制黄金药。误婴尘网迹易迷，移召中洲梦如昨。借悬素壁忆真侣，忽有微风动林壑。碧虚寥寥积雪高，直过萧台绝栖泊。
画鹤
作者：虞集
朝代：元

薛公少保昔画鹤，毛羽萧条向寥廓。通泉县壁久微茫，故物都非况城郭？长鸣阔步貌闲暇，解写高情亦奇作。田中芝草日应长，石上松花晚犹落。赤壁江深孤月小，白云野迥秋霄薄。群帝相从绛节朝，八公许制黄金药。误婴尘网迹易迷，移召中洲梦如昨。借悬素壁忆真侣，忽有微风动林壑。碧虚寥寥积雪高，直过萧台绝栖泊。
癸酉岁晚留上方观三首
作者：虞集
朝代：元

灯前自了读残经，风入疏帘月入棂。坐到夜深谁是伴，数枝梅萼一铜瓶。偶行幽径岂寻春，忽见丛兰紫茁新。幸自林深可终日，莫将香引路行人。山中积雪到檐端，独对篝灯坐夜阑。不是梅花心似铁，如何禁得许多寒。
癸酉岁晚留上方观三首·其一
作者：虞集
朝代：元

灯前自了读残经，风入疏帘月入棂。坐到夜深谁是伴，数枝梅萼一铜瓶。
癸酉岁晚留上方观三首·其三
作者：虞集
朝代：元

山中积雪到檐端，独对篝灯坐夜阑。不是梅花心似铁，如何禁得许多寒。
癸酉岁晚留上方观三首·其二
作者：虞集
朝代：元

偶行幽径岂寻春，忽见丛兰紫茁新。幸自林深可终日，莫将香引路行人。
登华盖山有赋寄薛元卿
作者：虞集
朝代：元
体裁：七言律诗

相期秋晚命柴车，同看华峰散綵霞。农父苦留粳似雪，山人先许枣如瓜。蛟翻巨石痕犹在，鹤立危峰语不哗。邂逅不留知有意，林台菊有未开花。
白云间上人度夏
作者：虞集
朝代：元

白云长傍太湖飞，忽向西江度钓矶。彭泽小龙邀共饭，湖阳迁客忆留衣。笋因春雨朝朝吃，橘待秋霜颗颗肥。我自本名无所住，经函松下共柴扉。
白翎雀歌
作者：虞集
朝代：元

乌桓城下白翎雀，雌雄相呼以为乐。平沙无树托营巢，八月雪深黄草薄。君不见旧时飞燕在昭阳，沈沈宫殿锁鸳鸯。芙蓉露冷秋宵永，芍药风暄春昼长。
白鹤观
作者：虞集
朝代：元

白鹤山人如鹤白，自抱山樽留过客。要看修竹万琅玕，更对名花春雪色。山樽本出山下泉，过客醉去山人眠。客亦是鹤君莫笑，重来更待三千年。
白鹤观
作者：虞集
朝代：元

白鹤山人如鹤白，自抱山樽留过客。要看修竹万琅，更对名花春雪色。山樽本出山下泉，过客醉去山人眠。客亦是鹤君莫笑，重来更待三千年。
盗发亚父冢
作者：虞集
朝代：元
体裁：古风

盗发亚父冢，宝剑实累之。冢开宝气尽，狱吏书盗辞。盗言惟见宝，宁知亚父谁？项王不相信，弟子遂舆尸。黄肠下深锢，千岁复何为。大河绕城东，落日在城西。过客立城下，踟蹰望安期。
盗发亚父冢
作者：虞集
朝代：元

盗发亚父冢，宝剑实累之。冢开宝气尽，狱吏书盗辞。盗言惟见宝，宁知亚父谁？项王不相信，弟子遂舆尸。黄肠下深锢，千岁复何为。大河绕城东，落日在城西。过客立城下，踟蹰望安期。朱光出东海，高台迎赫曦。六龙献阳燧，九凤保金支。鍊丹轩辕鼎，濯景昆崙池。拜赐冰玉佩，玄洲共遨嬉。
神凤琴
作者：虞集
朝代：元

鸣鸟人间久不闻，遗弦欲托断琴纹。曾看土鼓歌朝日，亦共陶尊醉夜分。五色云中迎太乙，九疑山下望湘君。采诗应被唐风谱，早晚楼船或祀汾。
秋山行旅图
作者：虞集
朝代：元

春夏农务急，新凉事征游。饭糗既盈橐，治丝亦催裘。升高践白石，降观索轻舟。试问将何之，结客趋神州。珠光照连乘，宝剑珊瑚钩。乘马垂苜蓿，纵目上高丘。策名羽林郎，谈笑觅封侯。太行何崔嵬，日暮摧回辀。古木多悲风，长途使人愁。羸骖见木末，足倦霜雪稠。谷口何人耕，禾麻正盈畴。出门不及里，酒馔相绸缪。壮者酣以歌，期颐醉而休。安知万里事，有此千岁忧。
秋日同朋游北塔山
作者：虞集
朝代：元

归田多病故人疏，好客相逢乐有馀。老去深杯那解饮，诗成大字尚能书。门生去上青骢马，道士归骑赤鲤鱼。如此馀閒多乐事，谁能七十始悬车。
空山歌
作者：虞集
朝代：元

高空之山聂公宅，稚川作图才数尺。秋天薄云千仞表，春雨乔林百年物。忆昔侍郎镇成都，将佐盈庭宾客趋。锦官城外笳鼓发，驷马桥边高盖车。先庐旧在小东郭，丞相祠前同寂寞。严公同访杜陵家，退之亦到淮西幕。峨眉嵯峨久不归，江水娱人秋日晖。坐看蓬莱变桑海，自古南城天下稀。公子亲迎陈氏馆，我初至抚犹弱冠。看君挥翰甚风流，岂想重逢鬓毛换。君言中间一再来，数见先公胸次开。莺花风雨必求友，水竹园林持酒杯。嗟予晚岁始能退，宁有文章惊海内。平生不受简书畏，故家高致君应最。图中山色积翠浓，虽欲舍子将焉从。蜀人相如最能赋，行倚山木歌高空。
立春夜试墨
作者：虞集
朝代：元

轻雪作春花，飞来入鬓斜。紫貂迎晓雾，绛蜡炫晴霞。书诏频趋阁，思归即借车。几时将稚子，随意踏江沙。
端午节饮客与赵伯高
作者：虞集
朝代：元

龙沙冰井夏初融，簪笔长随避暑宫。蜡烛烟轻留贾谊，铜盘露冷赐扬雄。南村久病思求艾，北客多情问转蓬。忽听满船歌《白苧》，翻疑昔梦倚春鸿。
竹坞沙头鸂鶒
作者：虞集
朝代：元
体裁：七言绝句

蝴蝶飞来石竹丛，罗襦曾试绣文重。荷花啼鸟银屏外，卧看窗间唾碧茸。
竹杏沙头鸂鷘
作者：虞集
朝代：元

蛱蝶飞来石竹丛，罗襦曾试绣纹重。荷花啼鸟银屏煖，卧看窗间唾碧茸。
竹林七贤图
作者：虞集
朝代：元

瞻彼修竹，下临清流。文石偃堤，华松荫丘。植表界壤，剪茅宅幽。梁度高巘，台隐中洲。方床读书，异宫同休。咏歌相闻，觞豆相求。或莳名药，或钓游鯈。课艺嘉植，坐思远游。濯缨微波，看云良畴。逸而不放，俨而自修。泰哉沮溺，邈乎巢由。按图以观，永宜春秋。孰若五君，遗其故俦。糟粕尘世，高踪庄周。我怀古人，遁而违忧。安得挥弦，以招沈浮。
竹溪六逸图
作者：虞集
朝代：元
体裁：四言诗

悠悠逝川，矫矫逸民。携书相从，敷席水滨。支颐负暄，挥羽却尘。蹑屐远道，隐几重茵。幽响中发，虚觞载陈。投我嘉宾，含和茹醇。优哉悠哉，及兹良辰。山有鸣鸟，郊有游麟。济济以宁，我怀古人。
答甘允从寄海东白纻
作者：虞集
朝代：元

海国綀衣雪色明，寄将千里见高情。著随野鹤浑相称，行近沙鸥亦不惊。江露满船歌醉起，炉烟携袖忆诗成。秋风游子偏愁予，谁采芙蓉共晚晴。
答钱翼之
作者：虞集
朝代：元

吴郡名书盛有唐，流传风致到钱郎。闭门三月梨花雨，遍写千林柿叶霜。客看旧题惊岁月，僧将新句度江乡。莫愁茅舍淹留久，秋菊春兰各自芳。
紫霞沧洲
作者：虞集
朝代：元
体裁：五言绝句

洞里琴鸣涧，洲前棹入云。儗寻云谷叟，同访武夷君。
红云岛
作者：虞集
朝代：元
体裁：五言绝句

日出湖边曙，云生岛上红。綵舟移曲岸，白尘对微风。
绍兴间临安士人有赋曲一春长费买花钱日日醉湖边玉骢惯识西湖路骄嘶过沽酒楼前红杏香中箫鼓绿杨影里鞦韆晚风十里丽人天花压鬓云偏画船载得春归去馀情付湖水湖烟明日重扶残醉来寻陌上花钿思陵见而喜之恨其后叠第五句重携残酒酸寒改曰重扶残醉因欧阳原功言及此与陈众仲寻腔度之歌之一再董此宇求书其事因书之并系以此诗
作者：虞集
朝代：元

重扶残醉西湖上，不见春风见画船。头白故人无在者，断堤杨柳舞青烟。
缙山张君荣字仲华来丞抚之崇仁历两政六年心平气顺上下相安如一日虽有远役重劳亦无阙事甚可称也予之閒居相爱如故旧每怀扈从东道往来缙山道中见其风土之胜民俗之美未尝不谈道以为乐于其受代调官京师因记之以诗而与之别明年进秩南来观旧治父老儿童相迎于东门之外又当歌此以为一笑之欢也
作者：虞集
朝代：元

昔从时巡出缙山，翠畦绿树画图间。驱车百折龙门险，载笔千峰虎帐閒。麦粉劝尝银缕熟，粱炊持献玉浆还。道旁父老应常好，为说乡风一破颜。